hotchpotch/miracl-hf-unified huggingface dataset:
সুলায়মান খান কররানী
সুলায়মান খান কররানী (শাসনকাল ১৫৬৬-১৫৭২) ছিলেন বাংলার সুলতান। তার বড় ভাই তাজ খান কররানীর মৃত্যুর পর তিনি সুলতান হন। "রিয়াজুস সালাতিন" অনুযায়ী তিনি গৌড় থেকে তান্ডায় রাজধানী সরিয়ে আনেন।
সুলায়মান খান, তার ভাই তাজ খান কররানী ও সুলায়মান খানের দুই পুত্র বায়েজিদ খান কররানী ও দাউদ খান কররানী মোগলদের অনুগত একটী স্বল্পস্থায়ী রাজ্য শাসন করেন। আকবরের প্রতি আনুগত্য প্রদর্শনপূর্বক সুলায়মান খান অত্র এলাকায় কর্তৃত্ব স্থাপন করেন। আফগানরা আকবরের কাছে পরাজিত হওয়ার তার পতাকার অধীনে অবস্থান করে।
সুলায়মান খান তার শাসনামলে নিজ নামে মুদ্রা চালু করেননি। এই কাজের মাধ্যমে মোগলদের কাছ থেকে স্বাধীনতা ঘোষণা করা হত। মসজিদে আকবরের নামে জুমার খুতবা পাঠের মাধ্যমে তিনি আকবরকে বাংলার সর্বোচ্চ শাসক হিসেবে মেনে নেন। ইতিহাসবিদরা এই ঘটনাকে বাংলা ও মোগল সাম্রাজ্যের মধ্যকার কূটনৈতিক শান্তি স্থাপন হিসেবে দেখেন।
উত্তর ভারত ও দক্ষিণ ভারতের অংশবিশেষ মুসলিম শাসকদের অধীনে ছিল। তবে উড়িষ্যা তখনও মুসলিম শাসনের অধীনে আসেনি। ১৫৬৮ সালে সুলায়মান খান তার পুত্র বায়েজিদ খান কররানী ও তার বিখ্যাত সেনাপতি কালাপাহাড়কে উড়িষ্যা আক্রমণের জন্য পাঠান। কয়েকটি গুরুত্বপূর্ণ লড়াইয়ের পর উড়িষ্যা সুলায়মান খানের আওতায় আসে। কালাপাহাড় জগন্নাথ মন্দির আক্রমণ করেন ও পুরীর নিয়ন্ত্রণ লাভ করেন। সুলায়মান কররানী লোদি খান ও কুতলু খানকে যথাক্রমে উড়িষ্যা ও পুরীর গভর্নর নিয়োগ করেন।
সুলায়মান খান কররানী এরপর তার সেনাপতি কালাপাহাড়কে কামতা (পরবর্তীতে মোগলদের অধীনে কুচ বিহার) প্রেরণ করেন। কালাপাহাড় ব্রহ্মপুত্র নদী অতিক্রম করেন এবং তেজপুর (বর্তমান দিনাজপুর জেলা) পর্যন্ত পৌছান। কালাপাহাড় কামতার সেনাপতি শুক্লধজকে পরাজিত ও বন্দী করেন।
সুলায়মান কররানী ৭ বছর শাসন করার পর ১৫৭২ সালের ১১ অক্টোবর মৃত্যুবরণ করেন। তার পুত্র বায়েজিদ খান কররানী এরপর সুলতান হন।
সুলায়মান খান কররানী একজন ধার্মিক মুসলিম ছিলেন। পুরনো মালদার সোনা মসজিদ তিনি নির্মাণ করেন।
ইতিহাসবিদ আবদুল কাদির বাদাউনি উল্লেখ করেছেন যে সুলায়মান খান প্রতিদিন সকালে ১৫০ জন আলেমের সাথে ধর্মীয় আলাপ করতেন। এরপরই তিনি অন্যান্য বৈষয়িক বিষয়ে মনোনিবেশ করতেন।
কররানী রাজবংশ
কররানী রাজবংশ সুলতান তাজ খান কররানী কর্তৃক ১৫৬৪ সালে স্থাপিত হয়। কররানীরা আফগান বংশোদ্ভূত ছিলেন। এটি বাংলা সালতানাতের শেষ রাজবংশ।
তাজ খান পূর্বে আফগান সম্রাট শের শাহ শুরির একজন কর্মচারী ছিলেন। ১৫৬২ থেকে ১৫৬৪ সাল পর্যন্ত তাজ খান দক্ষিণ পূর্ব বিহার ও পশ্চিম বাংলা দখল করেন। বাংলার তৎকালীন সুলতানের হত্যার পর তিনি বাংলার ক্ষমতা লাভ করে। সোনারগাঁওয়ে তার রাজধানী ছিল। তাজ খানের পর সুলায়মান খান কররানী সুলতান হন। ১৫৬৫ সালে তিনি রাজধানী গৌড় থেকে তান্ডায় নিয়ে আসেন। সুলায়মান খান উড়িষ্যাকে স্থায়ীভাবে কররানী শাসনের অন্তর্ভুক্ত করেন। তিনি মোগল সম্রাট আকবরের সার্বভৌমত্ব স্বীকার করে নেন। তার প্রধানমন্ত্রী লোদি খান মোগলদের উপহার সামগ্রী প্রদান করেন। কুচ বিহার থেকে পুরী ও সোন নদী থেকে ব্রহ্মপুত্র নদী পর্যন্ত সুলায়মান খানের কর্তৃত্ব ছিল।
১৫৭৪ সালের ২৫ সেপ্টেম্বর মোগল সেনাপতি মুনিম খান কররানীদের রাজধানী তান্ডা জয় করেন। ১৫৭৫ সালের ৩ মার্চ তুকারয়ের যুদ্ধের পর শেষ কররানী সুলতান দাউদ খান কররানী উড়িষ্যার দিকে সরে যান। যুদ্ধের পর কটকের সন্ধি নামের সন্ধি হয়। এর ফলে দাউদ খানকে বাংলা ও বিহার হারাতে হয় ও শুধুমাত্র উড়িষ্যা তার হাতে রয়ে যায়। ১৫৭৫ সালের অক্টোবরে মুনিম খান ৮০ বছর বয়সে মৃত্যুবরণ করলে সন্ধি ভেঙে যায়। দাউদ খান সুযোগ গ্রহণ করে বাংলা আক্রমণ করেন এবং আকবরের কাছ থেকে স্বাধীনতা ঘোষণা করেন। ১৫৭৬ সালের ১২ জুলাই রাজমহলের যুদ্ধে কররানীরা পরাজিত হয়। এতে প্রথম খান জাহান মোগলদের সেনাপতি ছিলেন। দাউদ খানকে হত্যা করা হয়। তবে বারো ভূইয়া বলে পরিচিত আফগান ও স্থানীয় জমিদাররা ঈসা খানের নেতৃত্বে প্রতিরোধ অব্যাহত রাখে। পরবর্তীতে ১৬১২ সালে সম্রাট জাহাঙ্গীরের সময় বাংলা চূড়ান্তভাবে মোগল প্রদেশে পরিণত হয়।
সূরা আল-বালাদ
সূরা আল-বালাদ ( , "নগরী", "দেশ") মুসলমানদের ধর্মীয় গ্রন্থ কুরআনের ৯০ তম সূরা; এর আয়াত অর্থাৎ বাক্য সংখ্যা ২০ এবং রূকু তথা অনুচ্ছেদ সংখ্যা ১। সূরা আল-বালাদ মক্কায় অবতীর্ণ হয়েছে।
এই সূরাটির প্রথম আয়াতের َآ اٌقْسِمُ بِهآذَا الْبَلَدِ বাক্যাংশের الْبَلَدِ শব্দটি অনুসারে এই সূরার নামটি গৃহীত হয়েছে; অর্থাৎ, যে সূরার মধ্যে البلد (‘বালাদ’) শব্দটি আছে এটি সেই সূরা।
বিষয়বস্তু ও লেখনী থেকে ধারণা করা যায় এই সূরাটি মক্কায় অবতীর্ণ প্রথম সূরাগুলোর একটি। তবে সূরাটিতে এমন ইঙ্গিত পাওয়া যায় যা থেকে মনে হয় এটি এমন এক সময়ে নাযিল হয়েছিল যখন মক্কার অবিশ্বাসী গোষ্ঠীভুক্ত মানুষেরা মুহাম্মদের (সা.) বিরুদ্ধে তাদের বিরোধ ঘোষণা করেছিল এবং তাঁর উপর অত্যাচার করাকে আইণতঃ সিদ্ধ বলে স্থাপন করে নিয়েছিল।
সাইয়ীদ আবুল আল মওদুদি (মৃত্যু ১৯৭৯) বর্ণিত তাফসীর তাফহিম আল-কুরআনে উল্লেখ রয়েছে, এই সুরার মূল উদ্দেশ্য পৃথিবীতে মানুষের প্রকৃত অবস্থান সম্পর্কে বর্ণনা দেওয়া। আর এ কথা জানানো যে, সৃষ্টিকর্তা মানুষের সামনে ভালো ও খারাপ দুই পথের দিশা দেখিয়েছেন এবং কোন পথটি সঠিক এবং অনুসরণীয় সেটি বিবেচনা করার ক্ষমতা প্রদান করেছেন। এখন এটি মানুষের সিদ্ধান্ত যে সে কোন পথটি বেছে নেবে। সে কি সৎকর্ম করে প্রকৃত সুখী হবে নাকি অপকর্মে লিপ্ত হয়ে ধ্বংসের পথে অগ্রসর হবে।
সংযুক্ত আরব প্রজাতন্ত্র
সংযুক্ত আরব প্রজাতন্ত্র ( "") নামক ইউনিয়নটি মিশর ও সিরিয়া নিয়ে গঠিত ছিল। ১৯৫৮ সালে এর সৃষ্টি হয় ও ১৯৬১ সাল পর্যন্ত এই ইউনিয়ন টিকে থাকে। তবে মিশর ১৯৭১ সাল পর্যন্ত "সংযুক্ত আরব প্রজাতন্ত্র" নামে সরকারিভাবে পরিচিত ছিল। জামাল আবদেল নাসের এর রাষ্ট্রপতি ছিলেন। সূচনার প্রাথমিক সময়ে (১৯৫৮-১৯৬১) এটি উত্তর ইয়েমেনের সাথে গঠিত কনফেডারেশন সংযুক্ত আরব রাষ্ট্রের সদস্য ছিল।
সংযুক্ত আরব রাষ্ট্র
সংযুক্ত আরব রাষ্ট্র (স্থায়িত্বকাল ১৯৫৮-১৯৬১) ছিল সংযুক্ত আরব প্রজাতন্ত্র (মিশর ও সিরিয়া) এবং উত্তর ইয়েমেনের সমন্বয়ে গঠিত একটি কনফেডারেশন।
১৯৫৮ সালে মিশর ও সিরিয়ার সমন্বয়ে গঠিত সংযুক্ত আরব প্রজাতন্ত্র ছিল একটি সার্বভৌম রাষ্ট্র। একই বছর মিশরের সাথে প্রতিরক্ষা চুক্তিতে আবদ্ধ উত্তর ইয়েমেন এই নতুন রাষ্ট্রের সাথে যোগ দেয় এবং এর ফলে সংযুক্ত আরব রাষ্ট্র নামক কনফেডারেশন গড়ে উঠে। ইয়েমেন অন্য রাষ্ট্রগুলোর মত না হয়ে নিজের স্বাধীনতা বজায় রাখে এবং জাতিসংঘ সদস্যপদ ও পৃথক দূতাবাস রক্ষা করে চলে।
ইউনয়ন বা কনফেডারেশন কোনোটিই প্যান-আরবিজম বা আরব জাতীয়তাবাদের ক্ষেত্রে ভূমিকা পূর্ণ করতে সক্ষম হয়নি। ১৯৬১ সালে এর বিলুপ্তি ঘটে।
ফেডারেশন অব আরব রিপাবলিকস
ফেডারেশন অব আরব রিপাবলিকস (Arabic: اتحاد الجمهوريات العربية "Ittiħād Al-Jumhūriyyāt Al-`Arabiyya") ছিল লিবিয়া, মিশর ও সিরিয়াকে নিয়ে গঠিত একটি আরব যুক্তরাষ্ট্র। এই তিন রাষ্ট্রকে একত্রিত করার জন্য মুয়াম্মর গাদ্দাফির প্রচেষ্টা ছিল। ১৯৭১ সালের ১ সেপ্টেম্বর রেফারেন্ডাম অনুমোদিত হলেও একীভূতকরণের নির্দিষ্ট শর্তের ক্ষেত্রে দেশগুলো অনিচ্ছা প্রকাশ করে। ১৯৭২ সালের ১ জানুয়ারি থেকে ১৯৭৭ সালের ১৯ নভেম্বর ফেডারেশন স্থায়ী হয়েছিল।
মিশর, লিবিয়া ও সিরিয়ায় ১৯৭১ সালের ১ সেপ্টেম্বর একইসাথে রেফারেন্ডাম গৃহীত হয়। মিশরীয় রেফারেন্ডামে ৯৯.৯%, লিবিয় রেফারেন্ডামে ৯৮.৬% ও সিরিয় রেফারেন্ডামে ৯৬.৪% ভোট পড়ে।
অন্যান্য পাঁচটি প্রস্তাবকে "ফেডারশন অব আরব রিপাবলিক" হিসেবে ধরা যায়:
ইউনিভার্সিটি অব নর্থ ক্যারোলাইনা অ্যাট চ্যাপেল হিল
ইউনিভার্সিটি অব নর্থ ক্যারোলাইনা অ্যাট চ্যাপেল হিল (যেটি ইউএনসি, ইউএনসি-চ্যাপেল হিল) নামেও পরিচিত, নর্থ ক্যারোলাইনার চ্যাপেল হিলে অবস্থিত একটি পাবলিক বিশ্ববিদ্যালয়।
লাসা দাঙ্গা, ১৭৫০
লাসা দাঙ্গা তিব্বতের লাসা শহরে সংঘটিত একটি মাঞ্চু বিরোধী দাঙ্গা। এই দাঙ্গা ১৭৫০ খ্রিষ্টাব্দের ১১ই নভেম্বর শুরু হয় এবং বেশ কিছুদিন চলে। মাঞ্চু আম্বানদের দ্বারা 'গ্যুর-মেদ-র্নাম-র্গ্যাল () নামক তিব্বতের শাসকের হত্যাকাণ্ডের ফলশ্রুতিতে এই দাঙ্গার সূত্রপাত ঘটে। এই দাঙ্গায় দুইজন মাঞ্চু আম্বান ছাড়াও একান্নজন চীনা সৈনিক ও ৭৭ জন চীনা নাগরিককে তিব্বতী জনতারা হত্যা করে।
১৭৪৭ খ্রিষ্টাব্দে মধ্য তিব্বতের শাসক ফো-ল্হা-নাস-ব্সোদ-নাম্স-স্তোব্স-র্গ্যাস () মৃত্যুবরণ করলে তাঁর দ্বিতীয় পুত্র 'গ্যুর-মেদ-র্নাম-র্গ্যাল () তিব্বতের শাসনভার লাভ করেন। তিনি সপ্তম দলাই লামার সঙ্গে ভালো সম্পর্ক রাখতে উৎসাহী ছিলেন না এবং চিং সাম্রাজ্যের শত্রু দ্জুঙ্গার মোঙ্গলদের দিকে সন্ধি স্থাপনের চেষ্টা শুরু করেন। চিং সাম্রাজ্যের অনুগত হওয়ার কারণে তিনি 'গুর-মেদ-য়ে-শেস-ত্শে-ব্র্তান () নামক তাঁর জ্যৈষ্ঠ ভ্রাতাকেও হত্যা করেন বলে চীনারা দাবী করেন।
তিব্বত শাসনের জন্য চিং সাম্রাজ্যের দুই উচ্চপদস্থ প্রতিনিধি ফুসিন ও লাব্দোন নামক দুই আম্বান 'গ্যুর-মেদ-র্নাম-র্গ্যালকে হত্যার ষড়যন্ত্র করেন। ১৭৫০ খ্রিষ্টাব্দের ১১ই নভেম্বর এই দুই আম্বান তাঁকে একটি সভার জন্য আমন্ত্রণ জানান। সেখানে ফুসিন তাঁকে পেছন থেকে চেপে ধরেন এবং লাব্দোন তাঁর বুকে তরোয়াল ঢুকিয়ে দেন। এই ঘটনা ব্লো-ব্জাং-ব্ক্রা-শিস () নামক এক কর্মচারী দেখতে পেয়ে যান। তিনি এই দুই হত্যাকারীদের থেকে লুকিয়ে কোনক্রমে পালিয়ে যেতে সক্ষম হন।
ব্লো-ব্জাং-ব্ক্রা-শিস এই হত্যাকাণ্ডের খবর ছড়িয়ে দেন। অল্প সময়ের মধ্যে লাসা শহরের প্রায় এক হাজার সশস্ত্র নাগরিক আম্বানদের বাসস্থানের বাইরে সমবেত হয়। সপ্তম দলাই লামা তাঁর পক্ষ থেকে প্রথম র্বা-স্গ্রেং রিন-পো-ছে ঙ্গাগ-দ্বাং-ম্ছোগ-ল্দানের নেতৃত্বে একদল প্রতিনিধিকে জনতাদের শান্ত করতে পাঠান কিন্তু তাঁরা তা করতে ব্যর্থ হন। উত্তেজিত জনতা আম্বানদের বাসস্থান জ্বালিয়ে দেয়। লাব্দোন উত্তেজিত জনতার সাথে লড়তে গিয়ে মারা যান ও বহু অস্ত্রের আঘাতে আহত ফুসিন আত্মহত্যা করেন। আম্বানদের বাঁচাতে গিয়ে উনপঞ্চাশজন মাঞ্চু সৈনিক ও দুইজন অফিসারের মৃত্যু ঘটে। জনতা এরপর এই সৈন্যদের সম্পত্তি লুঠ করে। এই দাঙ্গায় সাতাত্তর জন চীনা নাগরিক মারা যান ও প্রায় ২০০ জন চীনা নাগরিক পোতালা প্রাসাদে আশ্রয় গ্রহণ করেন। এই দাঙ্গা খুব তাড়াতাড়ি বন্ধ হয়ে যায়। তিব্বতের প্রশাসনিক উচ্চপদস্থরা এই দাঙ্গাকে সমর্থন করেননি। ১৩ই নভেম্বর, সপ্তম দলাই লামা একটি নির্দেশিকা জারী করেন যেখানে সমস্ত তিব্বতীদের ব্লো-ব্জাং-ব্ক্রা-শিস ও তাঁর সমর্থকদের সাহায্য করার ওপর নিষেধাজ্ঞা জারী করা হয়। ২১শে নভেম্বর ব্লো-ব্জাং-ব্ক্রা-শিস ও তাঁর চৌদ্দজন সমর্থকদের গ্রেপ্তার করা হয়।
এই দাঙ্গার উত্তরে চিং সম্রাট চিয়ানলোং (乾隆) শাঞ্জি ও সিচুয়ান থেকে যথাক্রমে ৮০০০ ও ৫০০০ সৈন্য প্রেরণ করেন। কিন্তু সপ্তম দলাই লামা কর্তৃক দাঙ্গা দমনের খবর পেয়ে মাত্র ৮০০ সৈন্যের একটি দল পাঠান। তাঁরা লাসা পৌছলে চীনা প্রতিনিধিদের হাতে বন্দীদের তুলে দেওয়া হয়। এরপর সামান্য জিজ্ঞাসাবাদের পর বন্দীদের মৃত্যুদণ্ড ঘোষণা করা হয়। ব্লো-ব্জাং-ব্ক্রা-শিস ও দাঙ্গার ছয়জন নেতাকে কেটে টুকরো টুকরো করে দেওয়া হয়, বাকি বন্দীদের মাথা কেটে দেওয়া হয় বা ফাঁসি দেওয়া হয়। এঁদের মাথাগুলি সর্বসমক্ষে ধাতব রডে টাঙ্গিয়ে দেওয়া হয়। বাকি নেতাদের সম্পত্তি কেড়ে নিয়ে নির্বাসিত করা হয়।
দর্শনের রূপরেখা
নিম্নলিখিত রূপরেখা একটি সংক্ষিপ্ত বিবরণ এবং দর্শনের সাময়িক নির্দেশিকা হিসেবে প্রদান করা হয়েছে:
দর্শন– অস্তিত্ব, জ্ঞান, মান, কারণ, মন, এবং ভাষা ইত্যাদি বিষয় সংক্রান্ত সাধারণ এবং মৌলিক সমস্যার গবেষণা।
দর্শনের মূল শাখাসমূহে রয়েছে:
দর্শনের শাখাগুলি দর্শনশাস্ত্রের বিভিন্ন ক্ষেত্রের ওপর বিভক্ত:
নীতিশাস্ত্র – হলো সঠিক,ভাল ও মূল্য নিয়ে পড়াশোনা।
জ্ঞানতত্ত্ব হল জ্ঞানের অধ্যয়ন।
Metaphysics – traditional branch of philosophy concerned with explaining the fundamental nature of being and the world that encompasses it. Metaphysics attempts to answer two basic questions in the broadest possible terms: "What is ultimately there?" and, "What is it like?"
যুক্তিবিদ্যা – the systematic study of the form of valid inference and reason
পাশ্চাত্য দর্শন
প্রাচ্য দর্শন
সমকালীন দর্শনদার্শনিক আন্দোলন
নন্দনতত্ত্ব
জ্ঞানতত্ত্ব
নীতিশাস্ত্র
যুক্তি
অধিবিদ্যা
রাজনৈতিক দর্শন
ভাষাদর্শন
মনের দর্শন
ধর্মের দর্শনবিজ্ঞানের দর্শন
ফুসিন
ফুসিন (মৃত্যু- ১১ই নভেম্বর, ১৭৫০) চিং রাজবংশের একজন আম্বান ছিলেন যিনি 'গ্যুর-মেদ-র্নাম-র্গ্যাল () নামক তিব্বতের শাসকের হত্যা করেন ও যার ফলশ্রুতিতে লাসায় দাঙ্গার সূত্রপাত ঘটে।
১৭৪৭ খ্রিষ্টাব্দে মধ্য তিব্বতের শাসক ফো-ল্হা-নাস-ব্সোদ-নাম্স-স্তোব্স-র্গ্যাস () মৃত্যুবরণ করলে তাঁর দ্বিতীয় পুত্র 'গ্যুর-মেদ-র্নাম-র্গ্যাল () তিব্বতের শাসনভার লাভ করেন। তিনি সপ্তম দলাই লামার সঙ্গে ভালো সম্পর্ক রাখতে উৎসাহী ছিলেন না এবং চিং সাম্রাজ্যের শত্রু দ্জুঙ্গার মোঙ্গলদের দিকে সন্ধি স্থাপনের চেষ্টা শুরু করেন। চিং সাম্রাজ্যের অনুগত হওয়ার কারণে তিনি তাঁর ভাইকেও হত্যা করেন। এই কারণে ফুসিন ও চিং রাজবংশের অপর একজন উচ্চপদস্থ আম্বান লাব্দোন 'গ্যুর-মেদ-র্নাম-র্গ্যালকে হত্যার ষড়যন্ত্র করেন। ১৭৫০ খ্রিষ্টাব্দের ১১ই নভেম্বর এই দুই আম্বান তাঁকে একটি সভার জন্য আমন্ত্রণ জানান। সেখানে ফুসিন তাঁকে পেছন থেকে চেপে ধরেন এবং লাব্দোন তাঁর বুকে তরোয়াল ঢুকিয়ে দেন। এই ঘটনা ব্লো-ব্জাং-ব্ক্রা-শিস () নামক এক কর্মচারী দেখতে পেয়ে যান। তিনি এই দুই হত্যাকারীদের থেকে লুকিয়ে কোনক্রমে পালিয়ে যেতে সক্ষম হন।
ব্লো-ব্জাং-ব্ক্রা-শিস এই হত্যাকাণ্ডের খবর ছড়িয়ে দেন। অল্প সময়ের মধ্যে লাসা শহরের প্রায় এক হাজার সশস্ত্র নাগরিক আম্বানদের বাসস্থানের বাইরে সমবেত হয়। সপ্তম দলাই লামা তাঁর পক্ষ থেকে প্রথম র্বা-স্গ্রেং রিন-পো-ছে ঙ্গাগ-দ্বাং-ম্ছোগ-ল্দানের নেতৃত্বে একদল প্রতিনিধিকে জনতাদের শান্ত করতে পাঠান কিন্তু তাঁরা তা করতে ব্যর্থ হন। উত্তেজিত জনতা আম্বানদের বাসস্থান জ্বালিয়ে দেয়। লাব্দোন উত্তেজিত জনতার সাথে লড়তে গিয়ে মারা যান ও বহু অস্ত্রের আঘাতে আহত ফুসিন আত্মহত্যা করেন। আম্বানদের বাঁচাতে গিয়ে উনপঞ্চাশজন মাঞ্চু সৈনিক ও দুইজন অফিসারের মৃত্যু ঘটে।
লাব্দোন
লাব্দোন (মৃত্যু- ১১ই নভেম্বর, ১৭৫০) চিং রাজবংশের একজন আম্বান ছিলেন যিনি 'গ্যুর-মেদ-র্নাম-র্গ্যাল () নামক তিব্বতের শাসকের হত্যা করেন ও যার ফলশ্রুতিতে লাসায় দাঙ্গার সূত্রপাত ঘটে।
১৭৪৭ খ্রিষ্টাব্দে মধ্য তিব্বতের শাসক ফো-ল্হা-নাস-ব্সোদ-নাম্স-স্তোব্স-র্গ্যাস () মৃত্যুবরণ করলে তাঁর দ্বিতীয় পুত্র 'গ্যুর-মেদ-র্নাম-র্গ্যাল () তিব্বতের শাসনভার লাভ করেন। তিনি সপ্তম দলাই লামার সঙ্গে ভালো সম্পর্ক রাখতে উৎসাহী ছিলেন না এবং চিং সাম্রাজ্যের শত্রু দ্জুঙ্গার মোঙ্গলদের দিকে সন্ধি স্থাপনের চেষ্টা শুরু করেন। চিং সাম্রাজ্যের অনুগত হওয়ার কারণে তিনি তাঁর ভাইকেও হত্যা করেন। এই কারণে ফুসিন ও চিং রাজবংশের অপর একজন উচ্চপদস্থ আম্বান লাব্দোন 'গ্যুর-মেদ-র্নাম-র্গ্যালকে হত্যার ষড়যন্ত্র করেন। ১৭৫০ খ্রিষ্টাব্দের ১১ই নভেম্বর এই দুই আম্বান তাঁকে একটি সভার জন্য আমন্ত্রণ জানান। সেখানে ফুসিন তাঁকে পেছন থেকে চেপে ধরেন এবং লাব্দোন তাঁর বুকে তরোয়াল ঢুকিয়ে দেন। এই ঘটনা ব্লো-ব্জাং-ব্ক্রা-শিস () নামক এক কর্মচারী দেখতে পেয়ে যান। তিনি এই দুই হত্যাকারীদের থেকে লুকিয়ে কোনক্রমে পালিয়ে যেতে সক্ষম হন।
ব্লো-ব্জাং-ব্ক্রা-শিস এই হত্যাকাণ্ডের খবর ছড়িয়ে দেন। অল্প সময়ের মধ্যে লাসা শহরের প্রায় এক হাজার সশস্ত্র নাগরিক আম্বানদের বাসস্থানের বাইরে সমবেত হয়। সপ্তম দলাই লামা তাঁর পক্ষ থেকে প্রথম র্বা-স্গ্রেং রিন-পো-ছে ঙ্গাগ-দ্বাং-ম্ছোগ-ল্দানের নেতৃত্বে একদল প্রতিনিধিকে জনতাদের শান্ত করতে পাঠান কিন্তু তাঁরা তা করতে ব্যর্থ হন। উত্তেজিত জনতা আম্বানদের বাসস্থান জ্বালিয়ে দেয়। লাব্দোন উত্তেজিত জনতার সাথে লড়তে গিয়ে মারা যান ও বহু অস্ত্রের আঘাতে আহত ফুসিন আত্মহত্যা করেন। আম্বানদের বাঁচাতে গিয়ে উনপঞ্চাশজন মাঞ্চু সৈনিক ও দুইজন অফিসারের মৃত্যু ঘটে।
বোয়েতা ডিপেনার
হেনড্রিক হিউম্যান ডিপেনার (; জন্ম: ১৪ জুন, ১৯৭৭) কেপ প্রদেশের কিম্বার্লিতে জন্মগ্রহণকারী দক্ষিণ আফ্রিকার সাবেক আন্তর্জাতিক ক্রিকেটার। সচরাচর তিনি বোয়েতা ডিপেনার নামে পরিচিত। দক্ষিণ আফ্রিকা ক্রিকেট দলের হয়ে টেস্ট ও একদিনের আন্তর্জাতিকে অংশ নিয়েছেন। এছাড়াও, এসিএ আফ্রিকান একাদশ একদিনের আন্তর্জাতিক ক্রিকেট দলেও খেলেছেন তিনি। প্রধানতঃ বিশেষজ্ঞ ব্যাটসম্যান হিসেবেই দলে ভূমিকা ছিল তার। টেস্ট ক্রিকেটে শুরু থেকে সপ্তম স্থান পর্যন্ত বিভিন্ন অবস্থানে ব্যাটিংয়ে নেমেছেন। এছাড়াও, দলের প্রয়োজনে মাঝেমাঝে ডানহাতে অফ ব্রেক বোলিং করেছেন।
সেপ্টেম্বর, ১৯৯৯ সালে তার আন্তর্জাতিক ক্রিকেটে অভিষেক ঘটে। কেনিয়ায় অনুষ্ঠিত এলজি কাপে দক্ষিণ আফ্রিকার বিপক্ষে উদ্বোধনী খেলোয়াড়রূপে মাঠে নামেন ডিপেনার। অক্টোবরে জিম্বাবুয়ে দলের বিপক্ষে দুই টেস্টের সিরিজে অংশ নিয়ে চার ইনিংসে মাত্র ৫৬ রান সংগ্রহ করেছিলেন তিনি।
জানুয়ারি, ২০০৮ সালে ব্যক্তিগত জীবনকে প্রাধান্য দিয়ে মাত্র ৩০ বছর বয়সে আন্তর্জাতিক ক্রিকেট অঙ্গন থেকে অবসর নেন। দক্ষিণ আফ্রিকার পক্ষে একদিনের আন্তর্জাতিকে তিনি ৪২.২৩ গড়ে রান সংগ্রহ করেছিলেন।
মুহাম্মদ নাসিরুদ্দীন আল-আলবানী
মুহাম্মদ নাসিরুদ্দিন আল-আলবানী ছিলেন বিংশ শতাব্দীর একজন আলবেনীয় ইসলামী চিন্তাবিদ, যিনি হাদীস ও ফিকহ শাস্ত্রের ক্ষেত্রে বিশেষ অবদান রেখেছেন। তিনি পেশাগতভাবে একজন ঘড়ি মেরামতকারী ছিলেন এবং এর পাশাপাশি তিনি ছিলেন একজন প্রামাণ্য লেখক ও বক্তা। তিনিই প্রথম সালাফি শব্দটিকে একটি শ্রেণীগত প্রতীক হিসেবে ব্যবহার করেছিলেন।
তিনি প্রধানত হাদীস এবং বিজ্ঞান এর ক্ষেত্রে তার ১০০ এর উপরে কাজ করেছেন এবং এর মধ্যে রয়েছে:
মিশারি রশিদ আল-আফাসি
শাইখ মিশারী বিন রশিদ আল-আফাসি (; ‎ জন্ম: কুয়েত সেপ্টেম্বর ৫, ১৯৭৬) হলেন একজন কুয়েতি নাগরিক, একজন ক্বারী ও একজন মুনশিদ বা নাশিদ শিল্পী।
তিনি ২০১২ সালে শ্রোতাদের ভোটে About.com শ্রেষ্ঠ কোরান তিলাওয়াতকারী সম্মানে ভূষিত হন।
হাজিগঞ্জ দুর্গ
হাজীগঞ্জ দুর্গ মুঘল আমলে নির্মিত একটি জল দুর্গ। এটি বাংলাদেশের নারায়ণগঞ্জ জেলার হাজীগঞ্জ এলাকায় শীতলক্ষ্যা নদীর পশ্চিম তীরে অবস্থিত। এটি খিজিরপুর দুর্গ নামেও পরিচিত। ঢাকা শহর কে রক্ষা করতে সপ্তদশ শতকের আগে পরে যে তিনটি জল দুর্গকে নিয়ে ত্রিভূজ জল দুর্গ বা ট্রায়াঙ্গল অব ওয়াটার ফোর্ট গড়ে তোলা হয়েছিল তারই একটি হলো এই হাজীগঞ্জ দুর্গ; সম্ভবত মুঘল সুবাদার ইসলাম খান কর্তৃক ঢাকায় মুঘল রাজধানী স্থাপনের অব্যবহিত পরে নদীপথে মগ ও পর্তুগীজ জলদস্যুদের আক্রমণ প্রতিহত করার উদ্দেশ্যে দুর্গটি নির্মিত হয়। দুর্গটি রাজধানী ঢাকা থেকে ১৪.৬৮ কিঃমিঃ দূরে অবস্থিত।
দন্তিদূর্গ
দন্তিদূর্গ (৭৩৫–৭৫৬ খ্রিস্টাব্দ) ছিলেন মান্যখেতের রাষ্ট্রকূট সাম্রাজ্যের প্রতিষ্ঠাতা। তিনি দন্তিবর্মণ বা দ্বিতীয় দন্তিদূর্গ নামেও পরিচিত। কর্ণাটকের গুলবর্গা অঞ্চলে তাঁর রাজধানী ছিল। তিনি তাঁর কাকা প্রথম কৃষ্ণের পর সিংহাসনে বসেন এবং সমগ্র কর্ণাটক অঞ্চল নিজের অধিকারে আনেন।
দন্তিদূর্গের ইলোরা শিলালিপি থেকে জানা যায় যে, তিনি ৭৫৩ খ্রিস্টাব্দে চালুক্যদের পরাজিত করে "রাজাধিরাজ" ও "পরমেশ্বর" উপাধি গ্রহণ করেছিলেন। শিলালিপি অনুসারে, তিনি দ্বিতীয় ইন্দ্রের পুত্র। সামানগড় শিলালিপি (বর্তমান মহারাষ্ট্রের কোলাপুর জেলায়) অনুসারে, তাঁর মা ছিলেন গুজরাতের চালুক্য রাজকুমারী ভবনঙ্গা। উক্ত শিলালিপি থেকেই জানা যায় যে, তিনি বাদামি চালুক্যদের অপ্রতিরোধ্য "কর্ণাট-বাল"কে পরাজিত করেন। এরপর তিনি মধ্য ভারতের লত (গুজরাত), মালওয়া, তঙ্কা, কলিঙ্গ ও শেষ (নাগ) রাজাদের পরাজিত করেন এবং একাধিক যজ্ঞ করান। যদিও তিনি চালুক্য সাম্রাজ্য দখল করেছিলেন, তবু ৭৫৭ খ্রিস্টাব্দের বেক্কালেরি শিলালিপি থেকে জানা যায় ৭৫৭ খ্রিস্টাব্দে তাঁর দক্ষিণ প্রদেশগুলিতে চালুক্য সম্রাট দ্বিতীয় কীর্তিবর্মণের নিয়ন্ত্রণ থেকে যায়। দন্তিদূর্গের কন্যা কাঞ্চীর পল্লব রাজা দ্বিতীয় নন্দীবর্মণকে বিবাহ করেন। দন্তিদূর্গ চালুক্যদের বিরুদ্ধে কাঞ্চী পুনরুদ্ধারের যুদ্ধে নন্দীবর্মণকে সাহায্য করেছিলেন।
প্রথম কৃষ্ণ
প্রথম কৃষ্ণ (৭৫৬–৭৭৪ খ্রিস্টাব্দ) ছিলেন দন্তিদূর্গের কাকা। তিনি ৭৫৭ খ্রিস্টাব্দে শেষ বাদামি চালুক্য সম্রাট দ্বিতীয় কীর্তিবর্মণকে পরাজিত করে রাষ্ট্রকূট সাম্রাজ্যের শাসনভার গ্রহণ করেন। ৮০৭ খ্রিস্টাব্দে তৃতীয় গোবিন্দের তাম্রলিপি ও গুজরাতের রাষ্ট্রকূট সম্রাট কর্কের বরোদার শিলালিপি থেকে এই তথ্য জানা যায়। তিনি কান্নেরা বা কান্নেশ্বর নামে পরিচিত ছিলেন এবং "অকালবর্ষ", "শুবতুঙ্গ", "পৃথিবীবল্লভ" ও "শ্রীবল্লভ" উপাধি গ্রহণ করেছিলেন। তিনি বিশিষ্ট জৈন ন্যায়বিদ ও "রাজবর্তিকা" গ্রন্থের রচয়িতা অকলঙ্ক ভট্টের পৃষ্ঠপোষক ছিলেন।
কোনো কোনো ঐতিহাসিকের মতে, প্রথম কৃষ্ণ তাঁর ভাইপো দন্তিদূর্গের থেকে অন্যায়ভাবে সাম্রাজ্য আত্মসাৎ করেন। তবে অন্য ঐতিহাসিকরা এই কথা স্বীকার করেন না। কারণ, তাঁদের মতে কবি ও নবসারির তাম্রলিপিতে "দন্তিদূর্গের মৃত্যু" কথাটি লেখা আছে এবং প্রথম কৃষ্ণ সম্ভবত দন্তিদূর্গের মৃত্যুর পরই সিংহাসনে বসেছিলেন। যদিও বরোদা শিলালিপি থেকে অনুমিত হয়, সিংহাসনে বসার আগে প্রথম কৃষ্ণকে সিংহাসনের অন্যান্য দাবিদারদের পরাস্ত করতে হয়েছিল। এঁদের মধ্যে সম্ভবত একজন রাষ্ট্রকূট রাজপুত্র বা দন্তিদূর্গের এক পুত্র ছিলেন।
প্রথম কৃষ্ণ পশ্চিম গঙ্গ সম্রাট শ্রীপুরুষের বিরুদ্ধে যুদ্ধ করে গঙ্গবাদী (বর্তমান দক্ষিণ কর্ণাটক) ও শৈলহর (দক্ষিণ কোঙ্কণ) অঞ্চল দখল করে নেন। তিনি পূর্ব চালুক্য সম্রাট চতুর্থ বিষ্ণুবর্ধনকে পরাজিত করেন। ৭৭০ খ্রিস্টাব্দের অলস শিলালিপি অনুসারে, ইলোরার কৈলাশনাথ মন্দির তাঁর আমলে নির্মিতে হয়। তিনি ১৮টি শিব মন্দির তৈরি করেন। তাঁর ১৮০০ মুদ্রা সম্প্রতি পাওয়া গিয়েছে। এগুলিতে "পরম মহেশ্বর" কথাটি থেকে অনুমিত হয় তিনি সম্ভবত গোঁড়া শৈব ছিলেন। তাঁর মৃত্যুর পর তাঁর জ্যেষ্ঠ পুত্র দ্বিতীয় গোবিন্দ সিংহাসনে বসেন।
গিয়ের্মো ওচোয়া
ফ্রান্সিস্কো গিয়ের্মো "মেমো" ওচোয়া মাগানিয়া (জন্ম ১৩ জুলাই ১৯৮৫) একজন মেক্সিকান গোলরক্ষক যিনি মেক্সিকো জাতীয় দলের হয়ে খেলেন। তিনি বর্তমানে একজন ফ্রি এজেন্ট এবং সর্বশেষ খেলেছেন ফরাসি ক্লাব আজাক্সিওর হয়ে।
২০০৪ সালে আমেরিকায় ওচোয়ার অভিষেক হয় মন্তেরেই এর বিপক্ষে। তিনি তার প্রথম লীগ শিরোপা জিতেন ২০০৫ সালে এবং তিনি ২০১১ সাল পর্যন্ত ক্লাবের প্রধান গোলরক্ষক ছিলেন। এসময় তিনি আমেরিকার হয়ে ২০০ এরও অধিক খেলায় মাঠে নামেন। ২০১১ সালের গ্রীষ্মে তিনি ফরাসি ক্লাব আজাক্সিওতে যোগ দেন। ২০১৪ সাল পর্যন্ত তিনি ক্লাবটিতে মোট তিন মৌসুম কাটান।
২০০৫ সালে হাঙ্গেরির বিপক্ষে খেলায় মেক্সিকো জাতীয় দলে ওচোয়ার অভিষেক হয়। ঐ খেলায় তারা ২-০ গোলে জয় লাভ করে। ওচোয়া ২০১৪ ফিফা বিশ্বকাপে মেক্সিকোর প্রধান গোলরক্ষক ছিলেন এবং তিনি দুইটি খেলায় ম্যাচসেরার খেতাবও অর্জন করেন। ২০০৯ কনকাকাফ গোল্ড কাপেও তিনি মেক্সিকোর প্রধান গোলরক্ষক ছিলেন এবং সেবার তারা চ্যাম্পিয়ন হন। এছাড়া তিনি ২০০৬ ও ২০১০ বিশ্বকাপ এবং ২০০৭ কনকাকাফ গোল্ড কাপে মেক্সিকো দলে ছিলেন। অবশ্য তিনি ২০১১ কনকাকাফ গোল্ড কাপেও মেক্সিকো দলে ছিলেন, কিন্তু মাদক পরীক্ষায় ধরা পড়ায় প্রতিযোগিতা থেকে বহিস্কার হন।
মেহের জেইন
মেহের জেইন ( ; জন্ম ১৬ জুলাই ১৯৮১ ত্রিপোলি, লেবানন) হলেন একজন লেবানন বংশোদ্ভুত মুসলিম সুইডিশ রক এ্যান্ড বোল্ড গায়ক, গীতিকার এবং সঙ্গীত নির্মাতা। ২০০৯ সালে তিনি তার প্রথম অ্যালবাম থ্যাংক ইউ আল্লাহ প্রকাশ করেন যেটি আন্তর্জাতিক অঙ্গনে সফলতা পায়। এরপর ২০১২ এর ২ এপ্রিল তিনি ফরগিভ মি শিরোনামে তার পরবর্তী ও দ্বিতীয় অ্যালবাম প্রকাশ করেন।
"একা এবং দ্বৈত"
"লাভ উইল প্রিভিল"
"রমাদান"
"রমাদান - শুধুমাত্র কণ্ঠ"
আফ্রিকান একাদশ একদিনের আন্তর্জাতিক ক্রিকেটারদের তালিকা
একদিনের আন্তর্জাতিক বা ওডিআই আন্তর্জাতিক ক্রিকেট কাউন্সিলের ওডিআই মর্যাদাপ্রাপ্ত দুইটি দলের মধ্যকার আন্তর্জাতিক ক্রিকেট খেলা। টেস্ট ক্রিকেটের সাথে একদিনের আন্তর্জাতিকের প্রধান পার্থক্য হচ্ছে - নির্দিষ্ট ওভার সংখ্যা ও প্রত্যেক দলের একটি মাত্র ইনিংস থাকে।
প্রধানতঃ তহবিল সংগ্রহের উদ্দেশ্যে আফ্রিকান ক্রিকেট সংস্থা ও এশিয়ান ক্রিকেট কাউন্সিলের যৌথ উদ্যোগে আফ্রো-এশিয়া কাপের উদ্ভব ঘটে। ২০০৫ সালে আফ্রো-এশিয়া কাপের আয়োজনের পর ২০০৭ সালে দ্বিতীয়বারের মতো এ প্রতিযোগিতাটি অণুষ্ঠিত হয়। আফ্রিকা একাদশের হয়ে অংশগ্রহণকারী ও প্রথম ক্যাপ পরিধানকারী খেলোয়াড় তালিকায় ক্রমানুযায়ী স্থান পেয়েছেন। কোন কারণে একাধিক খেলোয়াড় একই খেলায় তার প্রথম ক্যাপ পরিধান করলে তার পারিবারিক নামকে প্রাধান্য দেয়া হয়েছে। প্রত্যেক খেলোয়াড়ই স্ব-স্ব জাতীয় দলের প্রতিনিধিত্ব করলেও কেবলমাত্র এসিএ আফ্রিকা একাদশের হয়ে খেলাগুলোই রেকর্ড আকারে উল্লেখ করা হয়েছে।
খাং-ছেন-নাস-ব্সোদ-নাম্স-র্গ্যাল-পো
খাং-ছেন-নাস-ব্সোদ-নাম্স-র্গ্যাল-পো (), (মৃত্যু- ৫ই আগস্ট, ১৭২৭) তিব্বতের একজন রাজপ্রতিনিধি ছিলেন। তিনি ১৭২১ থেকে ১৭২৭ খিষ্টাব্দে পাঁচজন তিব্বতী অভিজাতদের নিয়ে গঠিত মন্ত্রীপরিষদের নেতৃত্ব প্রদান করেন। ১৭২৭ খিষ্টাব্দে তাঁকে হত্যা করা হলে তিব্বতে এক বছর ব্যাপী গৃহযুদ্ধ শুরু হয়।
খাং-ছেন-নাস-ব্সোদ-নাম্স-র্গ্যাল-পো কোশোত মঙ্গোল নেতা ল্হাজাং খানের শাসনাধীনে ১৭১৫ খ্রিষ্টাব্দে ম্ঙ্গা'-রিস () অঞ্চলের শাসনকর্তা নিযুক্ত হন। ১৭১৭ খ্রিষ্টাব্দে দ্জুঙ্গার মঙ্গোল সেনাবাহিনী তিব্বত আক্রমণ করলে তিনি পশ্চিম তিব্বত অঞ্চলে প্রতিরক্ষামূলক সামরিক কাজে যুক্ত হন। যুদ্ধে দ্জুঙ্গার মঙ্গোলদের জয়লাভের পর তিনি ম্ঙ্গা'-রিস অঞ্চলে থেকে তাঁদের বিরুদ্ধে বেশ কিছু অভিযানে সাফল্য লাভ করেন।
১৭২০ খ্রিষ্টাব্দে চিং সাম্রাজ্যের সেনাবাহিনী তিব্বত আক্রমণ করে দ্জুঙ্গার মঙ্গোল সেনাবাহিনীকে পরাজিত করতে সক্ষম হয়। তিব্বত শাসনের উদ্দেশ্যে চিং সম্রাট সাম্রাজ্যের প্রতিনিধি হিসেবে একজন উচ্চপদস্থ আধিকারিক নিয়োগ করেন। তিব্বত শাসনের উদ্দেশ্যে খাং-ছেন-নাস-ব্সোদ-নাম্স-র্গ্যাল-পোর নেতৃত্বে ঙ্গা-ফোদ-র্দো-র্জে-র্গ্যাল-পো (), লুম-পা-বা-ব্ক্রা-শিস-র্গ্যাল-পো (), স্ব্যার-রা-বা-ব্লো-গ্রোস-র্গ্যাল-পো () এবং ফো-ল্হা-নাস-ব্সোদ-নাম্স-স্তোব্স-র্গ্যাস () এই পাঁচজন তিব্বতী অভিজাতকে নিয়ে মন্ত্রীপরিষদ গঠন করে তাঁদের ওপর সমস্ত ক্ষমতা অর্পণ করা হয়। কিন্তু খাং-ছেন-নাস-ব্সোদ-নাম্স-র্গ্যাল-পো লাসা শহরে অধিকাংশ সময়ে অনুপস্থিত থাকায় এই নবগঠিত সরকারের কাজের গতি বাধাপ্রাপ্ত হতে থাকে। ১৭২৩ খ্রিষ্টাব্দে তিনি নেপাল সীমান্তে মুস্তাং ও জুমলা রাজ্যের মধ্যে অভ্যন্তরীণ বিরোধে মুস্তাং রাজ্যের পক্ষে সৈন্যসমাবেশ করে তিনি কাগবেণী দূর্গ অবরোধ করেন। ১৭২৫ খ্রিষ্টাব্দে চিং সম্রাটের নির্দেশে লাসা শহরে যান। ১৭২৬ খ্রিষ্টাব্দে তিনি সম্রাটের আদেশে র্ন্যিং-মা ধর্মসম্প্রদায়ের বিরুদ্ধে পদক্ষেপ গ্রহণ করেন, যার ফলে তিব্বতী জনগণ ও মন্ত্রীপরিষদের সদস্যদের নিকট তাঁর জনপ্রিয়তা নষ্ট হয়।
ঙ্গা-ফোদ-র্দো-র্জে-র্গ্যাল-পো (), লুম-পা-বা-ব্ক্রা-শিস-র্গ্যাল-পো (), স্ব্যার-রা-বা-ব্লো-গ্রোস-র্গ্যাল-পো ) এই তিন অভিজাত মন্ত্রীপরিষদের সদস্য এবং সপ্তম দলাই লামার পিতা ব্সোদ-নাম্স-দার-র্গ্যাস () মিলিত ভাবে খাং-ছেন-নাস-ব্সোদ-নাম্স-র্গ্যাল-পোকে হত্যার ষড়যন্ত্র করেন। ১৭২৭ খ্রিষ্টাব্দের ৫ই আগস্ট একটি বৈঠকে তাঁরা তাঁকে ধারালো অস্ত্র দিয়ে কুপিয়ে আঘাত করে হত্যা করেন। তাঁর সমর্থকদের হত্যা বা গ্রেপ্তার করা হয়। তাঁর স্ত্রী ও কন্যাকে প্রথমে গ্রেপ্তার করে পরে হত্যা করা হয়। খাং-ছেন-নাস-ব্সোদ-নাম্স-র্গ্যাল-পোর সমর্থক হিসেবে পরিচিত মন্ত্রীপরিষদের অপর এক সদস্য ফো-ল্হা-নাস-ব্সোদ-নাম্স-স্তোব্স-র্গ্যাসের বিরুদ্ধে তিনশত সৈন্যের এক দলকে প্রেরণ করা হয় কিন্তু তাঁরা ব্যর্থ হয়। ফো-ল্হা-নাস-ব্সোদ-নাম্স-স্তোব্স-র্গ্যাসের সঙ্গে হত্যকারীদের প্রায় এক বছর ব্যাপী লড়াইয়ে গৃহযুদ্ধ শুরু হয়। এই যুদ্ধে ফো-ল্হা-নাস-ব্সোদ-নাম্স-স্তোব্স-র্গ্যাস বিজয়ী হন।
এশিয়ার সার্বভৌম রাষ্ট্রসমূহের তালিকা
এশিয়া মহাদেশে ৪৯টি সার্বভৌম দেশ আছে। সার্বভৌম দেশ বলতে কোন দেশ বা রাষ্ট্রের নিজের অভ্যন্তরীন এবং অন্যান্য রাষ্ট্রের সঙ্গে সম্পর্ক নির্ধারণের সার্বভৌম ক্ষমতা আছে।
প্রত্যেক দেশ জাতিসংঘের সদস্য, ফিলিস্তিন ছাড়া। ফিলিস্তিন বর্তমানে পর্যবেক্ষক রাষ্ট্র।
স্তাগ-র্ত্সে-পা-ল্হা-র্গ্যাল-রাব-ব্র্তান
স্তাগ-র্ত্সে-পা-ল্হা-র্গ্যাল-রাব-ব্র্তান (), (মৃত্যু – ১৭২০) ১৭১৭ থেকে ১৭২০ খ্রিষ্টাব্দের মধ্যে দ্জুঙ্গার মঙ্গোলদের শাসনের সময় তিব্বতের একজন রাজপ্রতিনিধি ছিলেন।
স্তাগ-র্ত্সে-পা-ল্হা-র্গ্যাল-রাব-ব্র্তান লাসা শহরের পূর্বে অবস্থিত স্তাগ-র্ত্সে () অঞ্চলের এক অভিজাত পরিবারে জন্মগ্রহণ করেন। কোশোত মঙ্গোল নেতা ল্হাজাং খানের শাসনের পূর্বে তিনি তিব্বতের প্রশাসনিক কাজে যুক্ত ছিলেন। ল্হাজাং খানের শাসন শুরু হলে তিনি তাঁর বিরোধী হিসেবে পরিগণিত হন এবং দ্জুঙ্গার মঙ্গোলদের সাথে ঘনিষ্ঠ যোগাযোগ বজায় রাখতেন। তিনি দ্জুঙ্গার মঙ্গোলদের হাতে ল্হাজাং খানের প্রতিরক্ষা কৌশলে খুটিনাটি তুলে দিলে তা দ্জুঙ্গার মঙ্গোল সেনাবাহিনীর লাসা বিজয়ের পক্ষে সহায়ক হয়ে ওঠে। যুদ্ধে ল্হাজাং খানের মৃত্যু হলে তাঁর আধিকারিকরা স্তাগ-র্ত্সে-পা-ল্হা-র্গ্যাল-রাব-ব্র্তানের শরণাপন্ন হলে তিনি তাঁদের কোন রকম দয়া দেখাননি।দ্জুঙ্গার মঙ্গোলদের নতুন সরকারে তিনি একজন গুরুত্বপূর্ণ রাজপ্রতিনিধির দায়িত্ব লাভ করেন। এই সময় তিনি দ্জুঙ্গার মঙ্গোলদের কারাগারে বন্দী চিংপন্থী ফো-ল্হা-নাস-ব্সোদ-নাম্স-স্তোব্স-র্গ্যাসকে মুক্তিলাভে সহায়তা করেন, যিনি পরবর্তীকালে তিব্বতের ইতিহাসে একজন বিখ্যাত শাসক হয়ে উদিত হন। ১৭২০ খ্রিষ্টাব্দে চিং সেনাবাহিনী দ্জুঙ্গার মঙ্গোলদের পরাজিত করে লাসা অধিকার করলে স্তাগ-র্ত্সে-পা-ল্হা-র্গ্যাল-রাব-ব্র্তান তাঁদের ও সপ্তম দলাই লামাকে স্বাগত জানান। এর কিছুক্ষণ পরেই তাঁকে গ্রেপ্তার করা হয়। ফো-ল্হা-নাস-ব্সোদ-নাম্স-স্তোব্স-র্গ্যাস ও সপ্তম দলাই লামার পিতা ব্সোদ-নাম্স-দার-র্গ্যাসের () অনুরোধ অগ্রাহ্য করে চীনারা তাঁকে স্ক্যিদ-ছু নদীর তীরে সর্বসমক্ষে শিরোচ্ছেদ করে মৃত্যুদণ্ড দেন।
আহমেদ বুখাতির
আহমেদ বুখাতির (জন্ম: ২ জুলাই, ১৯৭৫) হলেন একজন আমিরাতি নাশীদ গায়ক| তিনিই প্রথম মধ্যপ্রাচ্যীয় নাশীদ শিল্পী যিনি ভার্জিন মিউজিক টপ চার্টে প্রথমবারের মত শীর্ষস্থানে ছিলেন| শৈশবকালে তিনি কুরআন তিলাওয়াত অধ্যয়নের মাধ্যমে অতীবাহিত করেন| বিশ বছর থেকে তিনি গান গাওয়া শুরু করেন| ইসলামী শরীয়াহ অণুযায়ী তিনি কোন বাদ্যযন্ত্র ছাড়াই তার নাশীদ ও গানসমূহ পরিবেশন করেন| তার অ্যালবামসমুহ মধ্যপ্রাচ্যে জাতীয়ভাবে ও আন্তর্জাতিকভাবে বহুবার সর্বোচ্চ সংখ্যক কপি বিক্রীত হওয়ার গৌরব অর্জন করে|
আহমেদ বুখাতির ইসলাম এবং সমাজ সম্পর্কিত বিভিন্ন বিষয়ে এ্যালবাম মুক্তি দিয়েছেন। এছাড়াও তিনি ইংরেজি, আরবি এবং ফরাসি ভাষায় গান রেকর্ড করেছেন।
জর্জ লোহম্যান
জর্জ আলফ্রেড লোহম্যান (; জন্ম: ২ জুন, ১৮৬৫ - মৃত্যু: ১ ডিসেম্বর, ১৯০১) কেনসিংটনে জন্মগ্রহণকারী বিখ্যাত ইংরেজ ক্রিকেট তারকা ছিলেন। তাঁকে সর্বকালের সেরা বোলারদের অন্যতম হিসেবে গণ্য করা হয়ে থাকে। পরিসংখ্যানগতভাবে সমগ্র খেলোয়াড়ী জীবনে সর্বনিম্ন টেস্ট বোলিং গড়ের রেকর্ড তিনি ধারণ করে আছেন যারা কমপক্ষে পনের উইকেট লাভ করেছেন। আইসিসি রেটিং প্রথায় বোলার হিসেবে দ্বিতীয় সর্বোচ্চ স্থানে অবস্থান করে আছেন জর্জ লোহম্যান। এছাড়াও তিনি টেস্ট ক্রিকেটের ইতিহাসে প্রতি উইকেট লাভে সবচেয়ে কম বল প্রদানের রেকর্ডও তাঁর দখলে রয়েছে।
১৮৮৪ সালে প্রথম-শ্রেণীর ক্রিকেটে সারে দলের হয়ে দশটি খেলায় অংশ নেন। বোলিংয়ে তিনি অল্প সাফল্য লাভ করলেও ব্যাটিংয়ে পারদর্শীতা লাভ না করায় তাঁকে দলের নিয়মিত সদস্যরূপে রাখা হয়নি। কিন্তু পরের বছর তাঁর কৌশলের ঘাটতি পরিলক্ষিত হয়নি। তিনি শুধু যে সারের শীর্ষস্থানীয় বোলার ছিলেন না তা নয়, বরং ১৪২ উইকেট নিয়ে প্রথম-শ্রেণীর ক্রিকেটে শীর্ষস্থানীয় উইকেটলাভকারী বোলার ছিলেন। এছাড়াও, উদীয়মান ব্যাটসম্যান হিসেবে ৫৭১ রান সংগ্রহ করেন। ১৮৮৫ সালেও লোহম্যান তাঁর ধারাবাহিকতা অক্ষুণ্ন রাখেন। আনুষ্ঠানিকভাবে প্রবর্তিত কাউন্টি চ্যাম্পিয়নশীপের উদ্বোধনী আসরে সারের দলীয় সঙ্গী জন শার্পের সাথে অবিস্মরণীয় জুটি গড়ে দলের প্রথম শিরোপা জয়ে প্রভূতঃ ভূমিকা রেখেছিলেন। তবে, দলে উইকেট লাভে সক্ষম বোলারদের উপযোগী থাকায় বিকল্প বোলারের তেমন প্রয়োজন পড়তো না। প্রায়শঃই তাঁর দাপটে ম্রিয়মাণ অবস্থায় থাকতে হতো জন শার্পকে।
১৮৮৫ সালে অস্ট্রেলিয়ার বিপক্ষে তাঁর টেস্ট ক্রিকেটে অভিষেক ঘটে। ওল্ড ট্রাফোর্ডে এক উইকেট, লর্ডসে কোন উইকেট লাভ না করা স্বত্ত্বেও প্রথম-শ্রেণীর ক্রিকেটে চমৎকার ক্রীড়াশৈলীর দরুণ ওভালে অনুষ্ঠিত শেষ টেস্টেও তাঁকে রাখা হয়। ঐ টেস্টে লোহম্যান নিজেকে সেরা বোলার হিসেবে মেলে ধরেন। প্রথম ইনিংসে ৩৬ রানে ৭ ও ৬৮ রানে ৫ উইকেট সর্বসাকুল্যে ১০৪ রানে ১২ উইকেট লাভ করেন ও অ্যাশেজ সিরিজের অন্যতম জয় পায়। পুণরায় প্রথম-শ্রেণীর ক্রিকেটে শীর্ষস্থানীয় উইকেট সংগ্রহকারী হিসেবে আলফ্রেড শ’য়ের ইংল্যান্ড দলের অন্যতম সদস্যরূপে অস্ট্রেলিয়া সফরের সুযোগ লাভ করেন।
তিনি মিডিয়াম পেস বোলিংয়ে সিদ্ধহস্তের অধিকারী ছিলেন। সেরা ব্যাটসম্যানদের বিপক্ষে লোহম্যান তাঁর সেরা বোলিং প্রদর্শনসহ বিভিন্ন ধরনের পেস বোলিং করতেন। স্লিপ ফিল্ডার হিসেবে তিনি কাউন্টি ক্রিকেটে মারমুখী ব্যাটসম্যানরূপে ১৮৮৭ সালে সারে দলের হয়ে ২৫ রান গড়ে দু’টি শতক করেছেন। সবচেয়ে কম টেস্ট খেলে তিনি ১০০ উইকেট লাভ করেন। এরজন্য তিনি মাত্র ১৬ টেস্ট খেলেন। ১৮৮৯ সালে উইজডেন ক্রিকেটার্স অ্যালমেনাক কর্তৃক লোহম্যানকে বর্ষসেরা ক্রিকেটারের মর্যাদায় অভিষিক্ত করা হয়। প্রকৃতপক্ষে ঐ সময় "বর্ষসেরা ছয়জন বোলার" হিসেবে মনোনীত করা হতো।
গ্র্যান্ড ট্রাঙ্ক রোড
গ্র্যান্ড ট্রাঙ্ক রোড এশিয়ার অন্যতম প্রাচীন ও দীর্ঘতম সড়ক পথ। দুই শতাব্দীরও অধিক সময় এটি উপমহাদেশের পূর্ব ও পশ্চিম অংশকে সংযুক্ত করে রাখে। এটি বাংলাদেশের চট্টগ্রাম থেকে শুরু হয়ে পশ্চিমবঙ্গের হাওড়া হয়ে পাকিস্তানের পেশাওয়ারের মধ্য দিয়ে আফগানিস্তানের কাবুল পর্যন্ত পৌছায়। এর প্রাক্তন নামের মধ্যে ছিল "উত্তরপথ", "শাহ রাহে আজম", "সড়কে আজম", "বাদশাহি সড়ক"।
গ্র্যান্ড ট্রাঙ্ক রোডে বিস্তৃত রুট মৌর্য সাম্রাজ্যের সময় থেকে ছিল। এটি গঙ্গার মুখ থেকে সাম্রাজ্যের উত্তর পশ্চিম সীমান্ত পর্যন্ত বিস্তৃত ছিল। আধুনিক সড়কের পূর্ববর্তী সংস্করণটি সম্রাট শের শাহ শুরি নির্মাণ করেন। (তিনি ঘোড়ার ডাকের প্রচলন ও করেন)। এতে প্রাচীন মৌর্য সড়কের সংস্কার ও বর্ধিত করা হয়। ১৮৩৩ থেকে ১৮৬০ সালের মধ্য ব্রিটিশরা এর আরো সংস্কারসাধন করে।
উইলিয়াম এসকো মোয়ের্নার
উইলিয়াম এসকো মোয়ের্নার (জন্ম: ২৪ জুন, ১৯৫৩) একজন মার্কিন ভৌত রসায়নবিজ্ঞানী এবং রাসায়নিক পদার্থবিজ্ঞানী। ২০১৪ সালে স্বদেশী এরিক বেটজিগ ও জার্মানি’র স্টিফান হেলের সাথে রসায়নশাস্ত্রে নোবেল পুরস্কার পান।
মোয়ের্নার ১৯৫৩ সালের ২৪ জুন ক্যালিফোর্নিয়ায় জন্মগ্রহণ করেন। তিনি ওয়াশিংটন ইউনিভার্সিটি ইন সেন্ট লুইস থেকে ১৯৭৫ সালে ফাইনাল অনার্সসহ পদার্থবিজ্ঞানে ব্যাচেলর অব সায়েন্স, তড়িৎ প্রকৌশলে ফাইনাল অনার্সসহ ব্যাচেলর অব সায়েন্স এবং গণিতে সুম্মা কাম লড সহ ব্যাচেলর অব আর্টস ডিগ্রি অর্জন করেন। তিনি কর্নেল ইউনিভার্সিটি থেকে পদার্থবিজ্ঞানে ১৯৭৮ সালে মাস্টার অব সায়েন্স এবং ১৯৮২ সালে পিএইচডি ডিগ্রি অর্জন করেন।
অল-আমেরিকান মুসলিম
অল-আমেরিকান মুসলিম (ইংরেজি- All-American Muslim) হল একটি রিয়েলিটি টেলিভিশন অনুষ্ঠান| আমেরিকার ডারবানের সবচেয়ে বড় মুসলিম সম্প্রদায়ের পাঁচটি লেবাননীয়-আমেরিকান শিয়া মুসলিম পরিবারের দৈনন্দিন জীবনচিত্রকে কেন্দ্র করে অনুষ্ঠানটির কার্যক্রম গড়ে উঠেছে| ২০১১ সালের ১৩ই নভেম্বর টিএলসি চ্যানেলে অনুষ্ঠানটির প্রথম পর্ব সম্প্রচার করা হয়| মাত্র একটি মৌসুম সম্প্রচারের পরেই অভিযোগ, বিতর্ক ও নিম্ন রেটিংএর কারণে টিএলসি চ্যানেল অনুষ্ঠানটি বন্ধ করে দেয়|
কালি ও কলম
কালি ও কলম সাহিত্য, শিল্প, সংস্কৃতি বিষয়ক বাংলা মাসিক প্রত্রিকা, যা ঢাকা থেকে প্রকাশিত হয়। ২০০৪ সাল থেকে এটি বিরতি দিয়ে প্রকাশ হলেও বর্তমানে এটি মাসিক ভিত্তিতে প্রকাশিত হয়। প্রকাশক আবুল খায়ের, এবং সম্পাদকমণ্ডলীর সভাপতি হলেন শিক্ষাবিদ ও লেখক এবং ঢাকা বিশ্ববিদ্যালয়ের বাঙলা ভাষা ও সাহিত্যের অধ্যাপক আনিসুজ্জামান। এছাড়াও সম্পাদকমণ্ডলীর মধ্যে রয়েছেন, রুবি রহমান এবং লুভা নাহিদ চৌধুরী।
বাংলাদেশের নবীন কবি-লেখকদের সাহিত্যচর্চা গতিময় এবং সৃজনধারাকে সজীব করার লক্ষ্যে কালি ও কলম তরুণ কবি ও লেখক পুরস্কার ২০০৮ সাল থেকে চালু হয়েছে। সাধারণত কবিতা, কথাসাহিত্য, প্রবন্ধ গবেষণা এবং মুক্তিযুদ্ধভিত্তিক সাহিত্য— এই চারটি বিভাগে এই পুরস্কার প্রদান করা হয়। এই পুরস্কারের অর্থমূল্য প্রতিটি বিভাগের জন্যে ১,০০০০ টাকা।
টুএমএফএম
মুসলিম কমিউনিটি রেডিও (ইংরেজী: Muslim Community Radio (ডাকনাম 2MFM); বা টুএমএফএম হল সিডনি শহরে সম্প্রচারিত একটি স্বেচ্ছাসেবী মুসলিম কমিউনিটি রেডিও। প্রাথমিকভাবে এটি শুধুমাত্র শুক্রবারে সম্প্রচারিত হত। ২০০১ সাল থেকে পূর্ণসপ্তাহ সম্প্রচারের অনুমতি পায়। প্রায় সম্পূর্ণরূপে আরবি এবং আংশিক ইংরেজি ভাষায় চ্যানেলটি কুরআন তিলাওয়াত, ইসলামী লেকচার ও আলোচনা, জুমার খুতবাসহ বহুমুখী ইসলামকেন্দ্রিক অনুষ্ঠানমালা নিয়মিত সম্প্রচার করে থাকে।
মুসলিম কমিউনিটি রেডিও ইংরেজি ভাষার অনুষ্ঠানমালা, এছাড়াও অল্প কিছু আরবি ভাষার অনুষ্ঠানানের মাধ্যমে প্রাথমিকভাবে সম্প্রচার শুরু করে। চ্যানেলটি ইসলামী ধর্মীয় শিক্ষার অন্তভূক্ত, চ্যানেলটি শিক্ষাগত ও সাংস্কৃতিক অনুষ্ঠানমালাসহ ইসলামিক ধর্মীয় শিক্ষা ও বিভিন্ন উৎসব পালন করে থাকে।
'গ্যুর-মেদ-র্নাম-র্গ্যাল (তিব্বত)
'গ্যুর-মেদ-র্নাম-র্গ্যাল (), (মৃত্যু- ১১ই নভেম্বর, ১৭৫০) অষ্টাদশ শতাব্দীর মধ্যভাগে মধ্য তিব্বতের একজন শাসক ছিলেন।
'গ্যুর-মেদ-র্নাম-র্গ্যাল মধ্য তিব্বতের শাসনকর্তা ফো-ল্হা-নাস-ব্সোদ-নাম্স-স্তোব্স-র্গ্যাসের () দ্বিতীয় পুত্র ছিলেন। ফো-ল্হা-নাস-ব্সোদ-নাম্স-স্তোব্স-র্গ্যাসের প্রথম পুত্র 'গুর-মেদ-য়ে-শেস-ত্শে-ব্র্তান () পিতার নিকট হতে পশ্চিম তিব্বতের ম্ঙ্গা'-রিস () অঞ্চলের শাসনক্ষমতা লাভ করেছিলেন। কিন্তু ১৭৪০-এর দশকে তাঁর স্বাস্থ্য ভেঙ্গে পড়ে। অন্যদিকে ফো-ল্হা-নাস-ব্সোদ-নাম্স-স্তোব্স-র্গ্যাসের দ্বিতীয় পুত্র 'গ্যুর-মেদ-র্নাম-র্গ্যাল ইতঃপূর্বে তিব্বতী সেনাবাহিনীর সেনানায়ক হিসেবে কয়েক হাজার মঙ্গোল অশ্বারোহী সেনাকে নেতৃত্ব দিয়েছিলেন। সেই কারণে ফো-ল্হা-নাস-ব্সোদ-নাম্স-স্তোব্স-র্গ্যাস তাঁর দ্বিতীয় পুত্র 'গ্যুর-মেদ-র্নাম-র্গ্যালকেই উত্তরাধিকারী হিসেবে বিবেচনা করেন এবং ১৭৪৬ খ্রিষ্টাব্দের ২৮শে জানুয়ারি চিং সম্রাট চিয়ানলোং এই সিদ্ধান্তে শীলমোহর দেন। ১৭৪৭ খ্রিষ্টাব্দের ১২ই মার্চ ফো-ল্হা-নাস-ব্সোদ-নাম্স-স্তোব্স-র্গ্যাস মৃত্যুবরণ করলে তিব্বতের শাসনক্ষমতা 'গ্যুর-মেদ-র্নাম-র্গ্যালের অধীনে আসে।
সিংহাসন লাভ করে ১৭৪৮ খ্রিষ্টাব্দে 'গ্যুর-মেদ-র্নাম-র্গ্যাল তাঁর জ্যৈষ্ঠ ভ্রাতা 'গুর-মেদ-য়ে-শেস-ত্শে-ব্র্তানের বিরুদ্ধে পশ্চিম তিব্বতে সেনাবাহিনী পাঠাতে সিদ্ধান্ত নেন, কিন্তু তাঁর মন্ত্রীদের বাধায় তাঁকে নীরস্ত হতে হয়। এরপ্র তিনি চিং সম্রাটের নিকট অভিযোগ জানান যে 'গুর-মেদ-য়ে-শেস-ত্শে-ব্র্তান পশ্চিম তিব্বতে বৌদ্ধবিহারের ক্ষমতা অবলোপন করছেন এবং মধ্য তিব্বতের ব্যবসাকেন্দ্রগুলিকে ক্ষতিগ্রস্ত করছেন। ১৭৫০ খ্রিষ্টাব্দে 'গুর-মেদ-য়ে-শেস-ত্শে-ব্র্তানের মৃত্যু হয় ও পরবর্তীকালে চীনারা দাবী করেন যে, 'গ্যুর-মেদ-র্নাম-র্গ্যাল তাঁকে হত্যা করেছেন, যদিও রোগগ্রস্ত অবস্থায় তাঁর মৃত্যু ঘটেছিল বলে 'গ্যুর-মেদ-র্নাম-র্গ্যাল দাবী করেন। দুই ভাইয়ের মধ্যকার বিবাদের ফলে পশ্চিম তিব্বতে চীনপন্থী সামরিক শক্তির উৎপত্তি ঘটে।
'গ্যুর-মেদ-র্নাম-র্গ্যাল তিব্বতে চীনা শাসনের অবসানের জন্য বদ্ধপরিকর ছিলেন। তিনি চিং সম্রাটকে অণুরোধ করে লাসা শহরে অবস্থিত চীনা সৈন্যের সংখ্যা পাঁচশো থেকে একশোতে নামিয়ে আনেন। এর বিপরীতে তিব্বতী সৈনিকের সংখ্যা পঁচিশ হাজার পর্যন্ত বাড়িয়ে তোলেন। ১৭৪৮ খ্রিষ্টাব্দের জানুয়ারি মাসে চিং সম্রাটের অনুমতিক্রমে দ্জুঙ্গার মঙ্গোলদের একটি প্রতিনিধিদল তাঁর সঙ্গে সাক্ষাৎ করে। এই সাক্ষাতের পরে তাঁর সমর্থনে দ্জুঙ্গার মঙ্গোলদের সেনাবাহিনীর লাদাখ হয়ে তিব্বতে আসার সম্ভাবনা তৈরী হয়। ১৯৪৯ খ্রিষ্টাব্দে 'গ্যুর-মেদ-র্নাম-র্গ্যাল দুই হাজার সৈন্য ও প্রচুর অস্ত্রশস্ত্র লাসা শহরে নিয়ে চলে আসেন। ১৭৫০ খ্রিষ্টাব্দের নভেম্বর মাসে তিনি চীনাদের তিব্বতী ডাকব্যবস্থা ব্যবহারের ওপর নিষেধাজ্ঞা জারী করেন। এই ভাবে তিনি ধীরে ধীরে লাসা শহরে অবস্থিত চীনা উচ্চপদস্থ আধিকারিক বা আম্বানদের বিচ্ছিন্ন করে দেন।
ফুসিন ও লাব্দোন নামক দুই আম্বান 'গ্যুর-মেদ-র্নাম-র্গ্যালকে হত্যার ষড়যন্ত্র করেন। ১৭৫০ খ্রিষ্টাব্দের ১১ই নভেম্বর এই দুই আম্বান তাঁকে একটি সভার জন্য আমন্ত্রণ জানান। সেখানে ফুসিন তাঁকে পেছন থেকে চেপে ধরেন এবং লাব্দোন তাঁর বুকে তরোয়াল ঢুকিয়ে দেন। এই ঘটনা ব্লো-ব্জাং-ব্ক্রা-শিস () নামক এক কর্মচারী দেখতে পেয়ে যান। তিনি এই দুই হত্যাকারীদের থেকে লুকিয়ে কোনক্রমে পালিয়ে যেতে সক্ষম হন। এই ঘটনার ফলশ্রুতিতে লাসায় দাঙ্গার সূত্রপাত ঘটে যার ফলে ফুসিন ও লাব্দোন ছাড়াও একান্নজন চীনা সৈনিক ও সাতাত্তরজন চীনা নাগরিকের মৃত্যু ঘটে।
আবু বকর আল-বাগদাদী
ইব্রাহিম আওয়াদ ইব্রাহিম আলী আল-বদরী আল-সামারাই () হলেন একজন জিহাদী নেতা যিনি আবু বকর আল-বাগদাদী () নামেই অধিক পরিচিত। পূর্বে তিনি ড. ইব্রাহিম ও আবু দুইয়া () নামে পরিচিত ছিলেন। বর্তমানে তিনি খলিফা ইব্রাহিম () নামধারণ করে ইরাকের পশ্চিমাঞ্চল ও সিরিয়ার উত্তর-পূর্বাঞ্চল নিয়ে একটি ইসলামিক রাষ্ট্র ঘোষণা করেন এবং নিজেকে উক্ত রাষ্ট্রের খলিফা ঘোষণা দেন। তিনি পূর্বে ইসলামিক স্টেট অব ইরাক অ্যান্ড দ্য লেভান্ত (আইএসআইএল)-এর নেতা ছিলেন যা ইসলামিক স্টেট ইন ইরাক অ্যান্ড সিরিয়া (আইএসআইএস) নামেও পরিচিত।
আল-বাগদাদী কর্তৃক ২০১৩ সালের ৮ই এপ্রিল প্রথম ইসলামিক স্টেট ইন ইরাক অ্যান্ড লেভান্ত গঠনের ঘোষণা দেওয়া হয়। এটি হলো ইসলামিক স্টেট অফ ইারাক (আইএসআই) (ওরফে আল-কায়েদা ইন ইরাক বা একিউআই) জঙ্গিগোষ্ঠীর উত্তরসূরী যা আন্তর্জাতিক ইসলামি জঙ্গিগোষ্ঠী আল-কায়েদার ইরাকের একটি শাখা সংগঠন।
২০১১ সালের ৪ই অক্টোবর যুক্তরাষ্ট্রের স্টেট ডিপার্টমেন্ট আল-বাগদাদীকে আন্তর্জাতিক সন্ত্রাসী হিসেবে ঘোষণা করে তাদের কালো তালিকাভুক্ত করে এবং তাকে জীবিত বা মৃত গ্রেফতারের জন্য বা তথ্য দিয়ে সাহায্য করার জন্য $১০ মিলিয়ন পুরস্কার ঘোষণা করে। আল-কায়েদার বৈশ্বয়িক কমান্ডার আইমান আল জাওয়াহারি সম্পর্কে কোন তথ্যের জন্য $২৫ মিলিয়ন পুরুস্কার ঘোষণা করে।
২০১৪ সালের ২৯শে জুন খিলাফত ঘোষণা করা হয়। আল-বাগদাদীকে খলিফা হিসেবে মনোনীত করা হয় এবং আরো বলা হয় এখন থেকে তিনি খলিফা ইব্রাহিম নামে অবহিত হবেন। ইসলামিক স্টেট অফ ইরাক অ্যান্ড দ্য লেভান্ত-এর নাম পরিবর্তন করে শুধুমাত্র ইসলামিক স্টেট রাখা হয়। পন্থাটি মধ্যপ্রাচ্যের বিভিন্ন সরকার এবং অন্যান্য জিহাদী গোষ্ঠীগুলো কর্তৃক ব্যপকভাবে সমালোচিত হয়।
এটা বিশ্বাস করা হয় আল-বাগদাদী ১৯৭১ সালে ইরাকের সামারাতে জন্মগ্রহণ করেন। বিভিন্ন প্রতিবেদন থেকে জানা যায় ২০০৩ সালে যুক্তরাষ্ট্র বাহিনীর ইরাক অভিযানের সময় তিনি ঈমাম ছিলেন। তিনি বাগদাদের একটি বিশ্ববিদ্যালয় থেকে ইসলামিক স্টাডিজে ডক্টরেট ডিগ্রী লাভ করেন।
পুনর্মিলন (নাট্যগ্রন্থ)
পুনর্মিলন বুদ্ধদেব বসু রচিত মে ১৯৭০ সালে প্রকাশিত একটি নাট্যগ্রন্থ। এটি রচনা করা হয়েছিলো ১৯৬৯ সালে। "পুনর্মিলন"-এর প্রথম লেখন দেশ পত্রিকায় ১৯৬৯ পূজা সংখ্যায় প্রকাশিত হয়েছিলো। এরপর পরিশোধন এবং নতুন অংশ যোগের মাধ্যমে কলকাতা বইমেলায় দে'জ পাবলিশিং কর্তৃক ১৯৯১ সালে এটি পুনঃমুদ্রিত হয়।
এই নাটকে কোনো অঙ্কবিভাগ করা হয়নি। নাটকটি শুরু হয় কোনো এক শীতরাতের পুরোনো কোনো স্টিমার ঘাটের যাত্রীরুমে স্টিমারের অপেক্ষায় থাকা চারজন যাত্রীর বেঞ্চে শুয়ে বসে থাকার বর্ণনার মধ্য দিয়ে।
এই নাটকে বুদ্ধদেব বসু জীবনের অর্থহীনতা, অসঙ্গতিসমূহ, শূন্যতা, আদর্শবাদ এবং অবক্ষয়কে স্বচ্ছ ভাষায়-ভঙ্গিতে, পারম্পর্য রক্ষার মাধ্যমে তুলে ধরেছেন। এই নাটকে বিশ্বভাবনার রূপ দেখতে পাওয়া যায়, যা অনেকটা জাঁ জিরাদু, আন্যুই, সালক্রু, জাঁ পল সার্ত্রে বা আলব্যের কাম্যুর মতোন নাট্যকারদের সাথে সম্পর্কিত বলা যায়।
নাটকটিতে মোট ছয়টি চরিত্র রয়েছে:
নীলকণ্ঠদের বাড়িতে শৈশব থেকে আশ্রিতা ছিলো জয়া। সেখানে সে রাঁধুনি বামুন দিদির মেয়ে হিসেবে থাকতো। বামুন দিদি মারা যাবার পর জয়াকে নীলকণ্ঠদের পরিবারের মেয়ের মতোই লেখাপড়া শেখানো হয়। এভাবে নীলকণ্ঠ এবং জয়ার সম্পর্ক ঘন হতে থাকে, বাঁক নেয় প্রেমের সম্পর্কে। সময়ের সাথে এই সম্পর্ক আরো ঘনিষ্টরূপ নেয়। সামাজিক বৈষম্যের কথা বিবেচনা করে সন্তানসম্ভবা জয়া নীলকণ্ঠদের পরিবার থেকে পালিয়ে গিয়ে আশ্রয় নেয় তার মায়ের বৃদ্ধ বাবার নিকট। সেখানে জয়ার এক ছেলে সন্তান জন্ম নেয়ায় সে জীবনধারণের সংগ্রামে অবতীর্ণ হয়। চকরির জন্যে যায় অন্য এক শহরে। সেখানে অফিসের বড়কর্তা হলেন মদন পাল। জয়ার ছেলের নাম শিবেন্দু। এদিকে জয়াকে সে মা হিসেবে নয়; জানে মাসি হিসেবে; অন্যদিকে বাবার পরিচয় সে জানে না। এভাবেই জয়া শিবেন্দুর নিকট সম্পূর্ণ ঘটনা গোপন রাখে। এরপর ঘটনাক্রম শিবেন্দু অসুস্থ হওয়ায় তার রোগ সারাতে টাকার প্রয়োজনে ভিন্ন এক সম্পর্কে মদন পালের সঙ্গে জড়িয়ে পড়ে জয়া। বিনিময়ে মদন পাল শিবেন্দুর চিকিৎসা এবং লেখাপড়ার খরচ বহন করেন। শিবেন্দু বড় হবার পর মদন পালের বাসায় তার যাতায়াত শুরু হয়। সেখানে দেখা হয় দাম্পত্যজীবনে অবহেলিত মদন পালের স্ত্রী অরুণার সাথে। অরুনাকে কাকি বলে ডাকে শিবেন্দু। বয়সের অসমতা থাকা সত্বেও শিবেন্দু ও অরুণার মধ্যে অন্তরঙ্গ সম্পর্ক তৈরি হয়। পরে মদন পাল বিষয়টা জানতে পেরে কৌশলে হত্যা করে অরুণাকে। এবং শিবেন্দুকে প্ররোচনা দেয় নেশার দিকে। অপরদিকে এক ট্রেনভ্রমণে দেখা হয়ে যায় নীলকণ্ঠ ও জয়ার। একই ট্রেনে ছিলো মদন পাল ও শিবেন্দু। একসময় সেখানেই শিবেন্দু জানতে পারে নীলকণ্ঠ তার বাবা। এরপরই ট্রেন থেকে পড়ে নীলকণ্ঠ মারা যায়। নীলকণ্ঠের মৃত্যুকে স্বাভাবিকভাবে মেনে নিতে পারে না জয়া ও শিবেন্দু। বিষয়টা ভালো চোখে দেখে না মদন পাল। একসময় শিবেন্দু চলে যায় যুদ্ধে। সন্তানের প্রতীক্ষায় থাকা জয়া একসময জানতে পারে যুদ্ধে মারা গেছে শিবেন্দু। এই শোকে এক শিশি পিল খেয়ে আত্মহত্যা করে জয়া। অপরদিকে মদন পালের মৃত্যু হয় নিজ-গাড়ি চালানোর সময় সড়ক দূর্ঘটনায়।
আন্তঃসাংস্কৃতিক যোগাযোগ
আন্তঃসাংস্কৃতিক যোগাযোগ (ইংরেজী:Intercultural communication) হলো যোগাযোগের একটি প্রকার বা রকম (Form) যা বিভিন্ন সাংস্কৃতিক ও সামাজিক গোষ্ঠী বা গ্রোত্রের মধ্যে তথ্য আদান-প্রদানের লক্ষ্যে কাজ করে। সাধারণত ভিন্ন ভিন্ন সামাজিক, ধর্মীয়, জাতিক ও শিক্ষাগত প্রেক্ষাপট থেকে আগত মানুষেরদের দ্বারা গঠিত কোন প্রতিষ্ঠানের যোগাযোগ প্রক্রিয়া এবং সমস্যার বিস্তৃত বর্ণনায় আন্তঃসাংস্কৃতিক যোগাযোগ পদ্ধতি ব্যবহৃত হয়।
আন্তঃসাংস্কৃতিক যোগাযোগ কখনো কাখনো মিশ্র সাংস্কৃতিক যোগাযোগের সমার্থক হিসেবেও ব্যবহৃত হয়ে থাকে। এই অর্থে আন্তঃসাংস্কৃতিক যোগাযোগ, বিভিন্ন দেশ ও তার সাংস্কৃতিক আচরণ, যোগাযোগের ধরন এবং চারপাশের বিশ্বসম্পর্কে যে অণুধাবন তা বুঝতে সহায়তা করে। আন্তঃসাংস্কৃতিক ব্যবসায় যোগাযোগ বিশারদগণের ধারণা সংস্কৃতিই, নির্ধারণ করে ব্যক্তি কিভাবে তার বার্তা প্রেরণ করে, বার্তা প্রেরণের ক্ষেত্রে কোন মাধ্যম ব্যবহৃত হবে এবং এই বার্তা কোন উপায়ে ব্যাখা করা হবে।
অনারব সাহাবীদের তালিকা
অনারব সাহাবীদের তালিকাতে নবী মুহাম্মদ (সা) এর অনারব বংশোদ্ভূত সাহাবীদের নাম স্থান পেয়েছে। মুহাম্মদ (সা) এর আরবের বিভিন্ন গোত্রের অসংখ্য সাহাবী ছিলেন। তার অনেক অনারব সাহাবীও ছিলেন। এদের মধ্যে কেউ কেউ তার খুবই পছন্দের ব্যক্তি ছিলেন। আরব ও অনারব সাহাবীদের উপস্থিতি ইসলামের বিশ্বজনীনতা চিহ্ন বহন করে।
ঙ্গাগ-দ্বাং-নাম-ম্খা'-ব্জাং-পো
ঙ্গাগ-দ্বাং-নাম-ম্খা'-ব্জাং-পো () (১৬৯০-১৭৫০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের পঞ্চান্নতম দ্গা'-ল্দান-খ্রি-পা বা প্রধান ছিলেন।
ঙ্গাগ-দ্বাং-নাম-ম্খা'-ব্জাং-পো ১৬৯০ খ্রিষ্টাব্দে তিব্বতের আমদো অঞ্চলের ল্দান-থাং () নামক একটি ছোট শহরে জাম-ত্শা-ঙ্গো-রাং () নামক পরিবারগোষ্ঠীতে জন্মগ্রহণ করেন। তাঁর পিতার নাম ছিল জাম-ত্শা-দ্কোন-ম্ছোগ-স্ক্যাব্স () এবং মাতার নাম ছিল ক্লু-মো-স্ক্যিদ ()। ন্যাং-ত্শাং-ছেন-পো () নামক এক বৌদ্ধ পণ্ডিত তাঁকে শিক্ষার্থীর শপথ প্রদান করেন। ১৭০৫ খ্রিষ্টাব্দে তিনি লাসা যাত্রা করেন। লাসা শহরে তিনি দ্রেপুং বৌদ্ধবহার বিশ্ববিদ্যালয়ের গোমাং মহাবিদ্যালয় থেকে শিক্ষালাভ করেন। এই সময় তাঁর উল্লেখযোগ্য শিক্ষক ছিলেন ঙ্গাগ-দ্বাং-ব্রত্সোন-'গ্রুস () নামক প্রথম 'জাম-দ্ব্যাংস-ব্ঝাদ-পা () এবং দ্পাল-ল্দান-গ্রাগ্স-পা () নামক একান্নতম দ্গা'-ল্দান-খ্রি-পা। সায়ত্রিশ বছর বয়সে তিনি পঞ্চম পাঞ্চেন লামার নিকট হতে ভিক্ষুর শপথ লাভ করেন। এরপর তিনি গ্যুতো তন্ত্র মহাবিদ্যালয়ে শিক্ষালাভ করেন ও শিক্ষা শেষে এই মহাবিদ্যালয়ের প্রধান হিসেবে দায়িত্ব পালন করেন। ১৭৪৬ খ্রিষ্টাব্দে তিনি দ্গা'-ল্দান বৌদ্ধবিহারের পঞ্চান্নতম প্রধান হিসেবে নির্বাচিত হন ও এই পদে তিনি পাঁচ বছর থাকেন। মধ্য তিব্বতের তৎকালীন শাসক ফো-ল্হা-নাস-ব্সোদ-নাম্স-স্তোব্স-র্গ্যাস () এই সময় তাঁর পৃষ্ঠপোষক ছিলেন। ফো-ল্হা-নাস-ব্সোদ-নাম্স-স্তোব্স-র্গ্যাসের দ্বিতীয় পুত্র ও পরবর্তী শাসক 'গ্যুর-মেদ-র্নাম-র্গ্যালের () সঙ্গে বিরোধের ফলে ঙ্গাগ-দ্বাং-নাম-ম্খা'-ব্জাং-পোকে দ্গা'-ল্দান-খ্রি-পার পদ ছেড়ে দিতে হয়।
ব্লো-ব্জাং-দ্রি-মেদ
ব্লো-ব্জাং-দ্রি-মেদ () (জন্মঃ- ১৬৮৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ছাপ্পান্নতম দ্গা'-ল্দান-খ্রি-পা বা প্রধান ছিলেন।
ব্লো-ব্জাং-দ্রি-মেদ ১৬৮২ খ্রিষ্টাব্দে তিব্বতের খাম্স অঞ্চলের শোগ-দ্রুগ () নামক একটি ছোট শহরে জন্মগ্রহণ করেন। তাঁকে র্দো-র্জে-ব্জাং-পো নামক সপ্তদশ দ্গা'-ল্দান-খ্রি-পার পুনর্জন্ম রূপে চিহ্নিত করা হয়। কম বয়সে তিনি শোগ-দ্রুগ অঞ্চলে অবস্থিত দ্গে-ল্দান-ছোস-'ফেল-গ্লিং () নামক বৌদ্ধবিহারে শিক্ষালাভ করেন। এরপর তিনি দ্রেপুং বৌদ্ধবিহার বিশ্ববিদ্যালয়ের ব্লো-গ্সাল-গ্লিং () মহাবিদ্যালয়ে শিক্ষালাভ করেন। এরপর তিনি গ্যুমে তন্ত্র মহাবিদ্যালয় থেকে শিক্ষাগ্রহণ শেষ করে গ্সাং-স্ঙ্গাগ্স-ম্খার () বৌধবিহার ও পরে গ্যুমে তন্ত্র মহাবিদ্যালয়ের প্রধানের দায়িত্ব লাভ করেন। ১৭৫০ খ্রিষ্টাব্দে তিনি দ্গা'-ল্দান বৌদ্ধবিহারের ছাপ্পান্নতম প্রধান হিসেবে নির্বাচিত হন ও এই পদে তিনি সাত বছর থাকেন। এই সময় তিনি ত্সোং-খা-পা-ব্লো-ব্জাং-গ্রাগ্স-পা নামক দ্গে-লুগ্স ধর্মসম্প্রদায়ের প্রতিষ্ঠাতার একটি স্বর্ণ মূর্তি নির্মাণ করান। দ্গা'-ল্দান-খ্রি-পা পদ থেকে অবসর গ্রহণের পর তিনি ব্যা-য়ুল-ছোস-স্দে () নামক স্থানে বসবাস করতেন।
ব্সাম-গ্তান-ফুন-ত্শোগ্স
ব্সাম-গ্তান-ফুন-ত্শোগ্স () (১৭০৩-১৭৭০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের সাতান্নতম দ্গা'-ল্দান-খ্রি-পা বা প্রধান ছিলেন।
ব্সাম-গ্তান-ফুন-ত্শোগ্স ১৭০৩ খ্রিষ্টাব্দে তিব্বতের লো-ম্দার () নামক একটি স্থানে জন্মগ্রহণ করেন। তাঁর পিতার নাম ছিল র্তা-ফাগ-ল্হা-মো-দার-র্গ্যাস () এবং মাতার নাম আ-মা-ফ্যোগ্স-য়াগ্স ()। তিনি দ্রেপুং বৌদ্ধবিহার বিশ্ববিদ্যালয়ের ব্লো-গ্সাল-গ্লিং () মহাবিদ্যালয়ে শিক্ষালাভ করেন। চৌত্রিশ বছর বয়সে তিনি সপ্তম দলাই লামা কর্ত্রিক ভিক্ষুর শপথ প্রাপ্ত হন। এই সময় ঙ্গাগ-দ্বাং-ব্যাম্স-পা () নামক প্রথম ফুর-ল্চোগ্স (), রোল-পা'ই-র্দো-র্জে নামক তৃতীয় ল্চাং-স্ক্যা হো-থোগ-থু (), র্গ্যাল-ম্ত্শান-সেং-গে () নামক তিপ্পান্নতম দ্গা'-ল্দান-খ্রি-পা, ঙ্গাগ-দ্বাং-নাম-ম্খা'-ব্জাং-পো () নামক পঞ্চান্নতম দ্গা'-ল্দান-খ্রি-পা প্রভৃতি তাঁর উল্লেখযোগ্য শিক্ষক ছিলেন এরপর তিনি গ্যুতো তন্ত্র মহাবিদ্যালয়ে শিক্ষালাভ করেন ও পরবর্তীকালে এই মহাবিদ্যালয়ের প্রধানের দায়িত্ব লাভ করেন। এরপর তিনি দ্গা'-ল্দান বৌদ্ধবিহারের শার-র্ত্সে () মহাবিদ্যালয়ের প্রধানের দায়িত্ব লাভ করেন। ১৭৫৭ খ্রিষ্টাব্দে তিনি দ্গা'-ল্দান বৌদ্ধবিহারের সাতান্নতম প্রধান হিসেবে নির্বাচিত হন ও এই পদে তিনি সাত বছর থাকেন। ১৭৬৪ খ্রিষ্টাব্দে এই পদ থেকে অবসর গ্রহণের পর ফাগ-মো-ছোস-স্দে ( নামক স্থানে বসবাস শুরু করেন যেখানে তিনি সপ্তম দলাই লামার একটি রৌপ্যমূর্তি নির্মাণ করান।
আন নাহদিয়া
আন নাহদিয়া ()ছিলেন মুহাম্মদ (সা) এর একজন মহিলা সাহাবী। তিনি একজন মুক্ত দাসী ছিলেন। তার এই নাম তার গোত্র্র (নাহদ) কে নির্দেশ করে। তার ব্যক্তিগত নাম হাকিমা।
উম্মে উবাইস নামে তার এক মেয়ে ছিল। তারা দুজনেই বনু আবদ আদ দার একজন মহিলার দাসী ছিলেন।
নাহদিয়া ও তার মেয়ে ইসলাম গ্রহণ করার পর তারা নির্যাতনের সম্মুখীন হন। এরপরও তারা তাদের বিশ্বাসে অটল থাকেন। তাদের নির্যাতন করা ব্যক্তিদের মধ্যে তাদের মনিব মহিলা ও উমর ইবনুল খাত্তাব ছিলেন। উল্লেখ্য এসময় উমর ইসলাম গ্রহণ করেননি।
প্রথম মুসলিমদের অন্যতম আবু বকর নির্যাতনের কারণে তাদের মনিবকে অভিযোগ করলে মনিব উত্তর দেয়, "আপনি তাদের বিপথগামী করেছেন, তাদের প্রতি বেশি সমবেদনা থাকলে আপনি তাদের মুক্ত করে দিতে পারেন।"
আবু বকর তাদেরকে কিনে নেন মুক্ত করে দেন।
উম্মে উবাইস
উম্মে উবাইস () ছিলেন মুহাম্মদ (সা) এর একজন মহিলা সাহাবী। তিনি আবু বকর কর্তৃক মুক্ত করে দেয়া দাসদের অন্যতম ছিলেন। তিনি আরেক সাহাবী আন নাহদিয়ার কন্যা।
উম্মে আইমান
উম্মে আইমান বারাকাহ (রা.) ছিলেন মুহাম্মদ (সা.) এর একজন অত্যন্ত মর্যাদামান সাহাবী। ইসলামের প্রথমদিকে , যখন মুসলমানদের প্রচণ্ড দুর্সময় চলছিল, তখন রাসুলুল্লাহকে বিপদ-আপদ থেকে আগলে রেখেছিলেন এই উম্মে আইমান বারাকাহ। তিনি মুহাম্মদ (সা.) এর পিতা আবদুল্লাহ ইবনে আবদুল মুত্তালিবের অধীন একজন ইথিওপিয়ান দাসী ছিলেন। আবদুল্লাহর মৃত্যুর পর তিনি মুহাম্মদ (সা.) এর অধীনে কাজ করতেন। পরবর্তীতে তিনি তাকে মুক্ত করে দেন। এরপর তিনি বনু খাজরাজ গোত্রের উবাইদ ইবনে জায়িদ নামক এক ব্যক্তিকে বিয়ে করেন। আইমান নামে তাদের এক সন্তান হয়। একারণে তাকে উম্মে আইমান (আইমানের মা) ডাকা হয়। স্বামীর মৃত্যুর পর তিনি জায়িদ ইবনে হারিসকে (রা.)বিয়ে করেন। একদিন মসজিদে আসরের নামাজের পর রাসুলুল্লাহ বললেন, তোমাদের মধ্যে কে একজন জান্নাতি মহিলাকে বিয়ে করতে চাও। জমায়েত নিশ্চুপ। হঠাৎ উঠে দাঁড়ালেন রাসুলের পালক পুত্র জায়িদ। বললেন, ইয়া রাসুলুল্লাহ আমি। রাসুল এই কথা বলেন তিনবার। তিনবারই কেবল জায়িদ তার সম্মতির কথা জানান। বিয়েতে এই পবিত্র দম্পতির উসামা ইবনে জায়িদ নামে এক পুত্র জন্মগ্রহণ করেন। হযরত উসামা (রা.)অনেক যুদ্ধে মুসলমানদের সেনাপতিত্ব করেন। ক্রীতদাসী মায়ের সন্তানকে এভাবে সম্মান দিয়ে রাসুল কুরাইশদের আভিজাত্যকে ধুলোয় মিশিয়ে দেন। উম্মে আইমান বারাকাহ ও বেলাল (রা.) দুইজনই দুনিয়াতে বেহেস্তের সুসংবাদপ্রাপ্ত। কিন্তু কোনো এক অজ্ঞাত কারণে এরা আশারায়ে মুবাশশিরার সদস্য নন। অথচ সহিহ হাদিস দ্বারা দুজনের জান্নাতপ্রাপ্তি প্রমাণিত। উসমান ইবনে আফফানের শাসনামলে উম্মে আইমান বারাকার (রা.) মহান সন্তান উসামা মৃত্যুবরণ করেন।
উম্মে আইমান বারাকাহ মুহাম্মদ (সা) এর জন্ম থেকে মৃত্যু পর্যন্ত সময়কালের প্রত্যক্ষদর্শী ছিলেন। এই পরিবারকে রাসুল দিয়েছিলেন অসাধারণ সম্মান ও মর্যাদা।
পিটার ডিবাই
পিটার জোসেফ উইলিয়াম ডিবাই একজন ওলন্দাজ-মার্কিন পদার্থবিজ্ঞানী এবং ভৌত রসায়নবিজ্ঞানী। তিনি ১৯৩৬ সালে রসায়নে নোবেল পুরস্কার লাভ করেন।
ডিবাই ১৯০৮ সালে লুডউইগ ম্যাক্সিমিলিয়ান ইউনিভার্সিটি অব মিউনিখ থেকে পিএইচডি ডিগ্রি অর্জন করেন।
মাযহাব
মাযহাব ( ', "doctrine"; pl. ', Turkish: mezhep; Urdu: مذہب "") হল ইসলামী ফিকহ বা ব্যবহারশাস্ত্রের অন্তর্ভুক্ত এক একটি চর্চাকেন্দ্র। নবী মুহাম্মদ-এর ইসলাম প্রচারের পর আনুমানিক প্রায় দেড়শত বছরের মধ্যে অসংখ্য মাযহাবের উৎপত্তি হয়, সাহাবাদের মধ্যেও অনেকেই নিজস্ব মাযহাব প্রতিষ্ঠার জন্য কৃতিত্বের অধিকারী হয়ে আছেন। সময়ের সাথে সাথে সেগুলো বিবর্ধিত, বিভিন্ন স্থানে সম্প্রসারিত ও বিভাজিত হয়, কিছু আবার সীমিত চর্চার মাধ্যমে প্রায় বিলুপ্ত হয়ে গেছে। অবশেষে সাম্প্রতিক শতকে মোট আটটি প্রধান মাযহাবকে বিশ্ব মুসলিম সম্প্রদায় কর্তৃক সার্বিকভাবে গড় হিসাব অনুযায়ী পালনযোগ্য হিসেবে স্বীকৃতি প্রদান করা হয়েছে। এ ঘটনাকে আম্মান বার্তা বলা হয়।
২০০৪ সালের ৯ই নভেম্বর জর্দানের আম্মানে অনুষ্ঠিত আম্মান বার্তা সম্মেলনে বিশ্বের ৫০ টি দেশের ২০০ জন মুসলিম আলেমের সিদ্ধান্তের ভিত্তিতে নিম্নোক্ত আটটি মাজহাবকে বর্তমান সময়ের জন্য পালনীয় হিসেবে অনুমোদন দেয়া হয়েছিল।
লার্স অনসেজার
লার্স অনসেজার একজন ভৌত রসায়নবিজ্ঞানী এবং তাত্ত্বিক পদার্থবিজ্ঞানী। তিনি ১৯৬৮ সালে রসায়নে নোবেল পুরস্কার লাভ করেন।
অনসেজার ১৯০৩ সালের ২৭ নভেম্বর নরওয়ের অসলোতে জন্মগ্রহণ করেন। তিনি ১৯২৫ সালে নরওয়েজিয়ান ইন্সটিটিউট অব টেকনোলজি থেকে রাসায়নিক প্রকৌশলে ব্যাচেলর অব সায়েন্স ডিগ্রি অর্জন করেন।
জাল স্বপ্ন, স্বপ্নের জাল
জাল স্বপ্ন, স্বপ্নের জাল আখতারুজ্জামান ইলিয়াস রচিত একটি ছোটগল্প সংকলন যা ১৯৯৭ সালে একুশে গ্রন্থমেলায় মাওলা ব্রাদার্স ঢাকা থেকে প্রকাশিত হয়। ইলিয়াস এই গ্রন্থটি দিলীপ পালকে উৎসর্গ করেছেন। এই সংকলনের বিভিন্ন গল্পে পরোক্ষ বা প্রত্যক্ষভাবে মুক্তিযুদ্ধ এবং যুদ্ধ-পরবর্তী রাজনৈতিক এবং সামাজিক বাস্তবতার চিত্র ফুটে উঠেছে।
এই গ্রন্থে পাঁচটি গল্প সংকলিত হয়েছে: